“Айцішнікі – гэта такая мясная лаўка ў нашай краіне”. Чаму беларускія праграмісты гатовыя працаваць “за проста так” - citydog.by | журнал о Минске\n“Айцішнікі – гэта такая мясная лаўка ў нашай краіне”. Чаму беларускія праграмісты гатовыя працаваць “за проста так”\nУ рубрыцы Grass Roots мы распавядаем пра мінчукоў, якія бяруць ініцыятыву ў свае рукі і змяняюць жыццё горада да лепшага. Сёння Міхась ды Святлана з грамадскага аб’яднання “Фаланстэр” расказалі, як заахвоціць айцішнікаў працаваць без грошай і чаму аўтарскае права – гэта зло.\n“КАЛІ ЯШЧЭ НЕ БЫЛО ДЫНАЗАЎРАЎ”\nСа стваральнікамі грамадскага аб’яднання “Фаланстэр” Міхасём і Святланай мы сустракаемся ў штаб-кватэры – гэта былы падвал звычайнага жылога дома. Яркая налепка на металічных дзвярах кажа пра тое, што мы прыйшлі па адрасе.\n“Фаланстэру” ўжо пяць гадоў, і для грамадскай арганізацыі гэта сур’ёзны ўзрост. У аб'яднання тры асноўныя кірункі дзейнасці. У “Лічбавай майстэрні” айцішнікі-валанцёры дапамагаюць грамадскім ініцыятывам – напрыклад, ствараюць і “рамантуюць” ім сайты. А яшчэ “Фаланстэр” займаецца развіццём беларускай “Вікіпедыі” і пытаннямі аўтарскіх правоў.\nАле гісторыя “Фаланстэра” пачалася значна раней за пяць гадоў. Міхась – адзін з тых, хто стаяў ля вытокаў:\n– “Фаланстэр” утварыўся, калі яшчэ дыназаўраў не было. Тады мы яшчэ займаліся урбаністычнымі праектамі, як гэта модна цяпер называць. Мы ж самі тады гэта ніяк не называлі, проста рабілі.\nПрабацькам “Фаланстэра” быў спартыўны праект “Забей”, які існаваў з сярэдзіны 2000-х. Па словах Міхася, гэта быў ледзь не першы прыклад гарадскога дзвіжу – дваровы футбольны турнір. Каманды з 18 гарадоў краіны прыязджалі, каб пазмагацца за тытул чэмпіёна. Фінальнае спаборніцтва праходзіла ў Мінску.\nІніцыятыва сабрала разам “сацыяльных гікаў”, якія хацелі рабіць літаральна ўсё, што бачаць, лепшым. Ніхто нават і не задумваўся спачатку, што трэба афармляць нешта афіцыйна – усё рабілася неяк па-гікаўску, андэграўндна.\n– Бачыце, мы і цяпер у падвале, – кажа Міхась. – Працягваем традыцыю, застаёмся андэграўндам. Але мы ведалі, што трэба неяк фармалізавацца і самарэалізавацца. Таму нам спатрэбілася зарэгістраваная форма, хоць і без яе мы ўсё роўна рабілі ўсё тое, што хацелі.\nАктывісты пачалі выпускаць уласны зін пад назвай Zabej – часопіс-самвыдат грамадска-палітычнай тэматыкі. Аўтары выдання амаль заўсёды падпісваліся нікамі, только адно ці два прозвішчы на старонках былі сапраўдныя. На старонках часопіса ўздымаліся як глабальныя пытанні кшталту гендарнай і расавай роўнасці, талерантнасці, так і праблемы мясцовага значэння – напрыклад, размеркаванне пасля ўніверсітэта.\nАдзін з нумароў Zabej у 2009 годзе трапіў у рукі Святлане:\n– Я прачытала гэты нумар і не зразумела нічога з таго, што было ў ім напісана. Быў настолькі высокі ўзровень, што чытач павінен быў быць падрыхтаваным. Я нават не чакала такой рэфлексіі ад людзей, якія стваралі гэты зін. І я адчула, што хачу мець да гэтага дачыненне.\n“Зін” праіснаваў да 2011 года. Адразу пасля яго з’явілася моладзевае грамадскае аб’яднанне “Фаланстэр”.\nЛІЧБАВАЯ МАЙСТЭРНЯ: “МЫ Б ХАЦЕЛІ ДАПАМАГАЦЬ УСІМ, КАГО ЛІЧЫМ КЛАСНЫМІ”\n“Фаланстэр” – адно з першых беларускіх аб’яднанняў, якое пачало прыцягваць айцішнікаў да валанцёрства. Праект прыцягвае спецыялістаў, якія гатовыя “за проста так” адрамантаваць сайт, намаляваць дызайн ці нават пераставіць аперацыйную сістэму.\n“Фаланстэр” дапамог многім ініцыятывам атрымаць уласныя сайты. Напрыклад, адным з праектаў-гонараў аб’яднання з’яўляецца сайт гістарычных могілак. Дзякуючы “Фаланстэру” з’явіўся і сайт братэрства арганізатараў студэнцкага самакіравання.\n– Мы адчулі, што патрэбныя, што да нас звяртаюцца, але, канечне, нас на ўсіх не хопіць, – разважае Святлана. – Мы ведалі, што нас не так шмат, але спадзяваліся, што ёсць іншыя людзі, якія таксама захочуць дапамагаць.\n“Лічбавая майстэрня” пачала выконваць ролю мабілізатара, які звязвае спецыялістаў-валанцёраў і ініцыятывы, якім патрэбная дапамога. Калі з’явілася патрэба у айцішным валанцёрстве, паўстала пытанне: як матываваць спецыялістаў прыходзіць і працаваць, не чакаючы нават невысокіх заробкаў?\n– Асноўная ідэя – гэта ўзаемадапамога адных іншым, – тлумачыць Міхась. – Грамадскія арганізацыі самі па сабе даволі цікавыя: у іх ёсць сацыяльны капітал і шмат тых ведаў, якія не выкладаюць ва ўніверсітэце, якім не вучаць у школах. Але гэта матывацыя хутчэй для адмысловых спецыялістаў. А пачаткоўцам патрэбныя праекты для таго, каб паказаць працадаўцу. Напрыклад, для партфоліа трэба зрабіць некалькі карысных рэальных праектаў. Дзе пачаткоўцу іх узяць? У нас – гэта ж суперунікальная магчымасць.\nМіхась тлумачыць, што айцішнікі-пачаткоўцы прыходзяць у “Фаланстэр” не толькі за досведам, але і за карыснымі сувязямі і знаёмствамі. Матываваць айцішнікаў стаць валанцёрамі няцяжка, а вось заахвоціць іх заставацца надоўга – іншая справа.\n– Часам да нас звяртаюцца ініцыятывы, якія нават не ведаюць, як сфармуляваць свае запыты, – кажа Святлана. – Прыходзяць і просяць зрабіць ім сайт, не разумеючы, які менавіта ім патрэбны. Але галоўнае тое, што яны адчулі патрэбу і пачалі ўвогуле яе фармуляваць. Мы б хацелі, канечне, дапамагаць усім, каго лічым класным і годным. Але гэта атрымалася б, толькі калі б мы зусім нічым больш не займаліся.\nНашы героі кажуць, што часам ім даводзіцца выконваць абавязкі бізнес-аналітыкаў. Таму што прадстаўнікі ініцыятыў, здараецца, самі не да канца разумеюць, што трэба зрабіць, каб сайт “спрацаваў”.\n– Мы спрабуем матываваць ініцыятывы, каб яны таксама самаадукоўваліся, – тлумачыць Міхась. – Не так лёгка прывесці актывіста да таго, каб ён сам зразумеў, навошта яму сайт з чатырох старонак, а не вялізны рэсурс. І на гэта асэнсаванне патрэбны пэўны час. На працягу года ініцыятывы могуць прыходзіць на перамовы – і не прыходзіць ні да чаго.\n“У ВАЛАНЦЁРАЎ СЭРЦЫ СКЛАДАНЫЯ”\nНа жаль, у “Фаланстэра” цяпер ёсць далёка не ўсе патрэбныя спецыялісты. Напрыклад, не хапае дызайнераў, якія маглі б узяць на сябе стварэнне білбордаў ці нейкіх буклетаў.\n– У валанцёраў сэрцы складаныя, – з усмешкай працягвае Міхась. – Мы ж не кадравае агенцтва, якое сайты на замову піша. Валанцёры таксама бываюць розныя: вырашыў задачу – класна, не вырашыў – на жаль. У іх няма працоўных кантрактаў, няма абавязкаў.\nГрамадскія арганізацыі ў Беларусі часам пераймаюць заходнія прыёмы. Але, на думку Міхася, валанцёрства ў Беларусі ўсё яшчэ мае савецкую афарбоўку: калі грамадская актыўнасць асацыіравалася з піянерствам.\n– У нас пад валанцёрствам разумеюць: “прыйшоў, памахаў лапатай, пасадзіў дрэўца – і свабодны”, – кажа Міхась. – З Захаду да нас прыходзіць ідэя, што валанцёрства – гэта справа працяглая: месяц, два, тры. Кожны актывіст працуе на роўных з камандай проста за хлеб і дах над галавой. І так па 30 гадзін на тыдзень. Але ёсць яшчэ адзін від валанцёрства, які таксама прыходзіць з Захаду: калі валанцёры прыходзяць, каб атрымаць рэкамендацыйны ліст для працадаўцы. Нашы гэта падхапілі, але ўспрыняцце валанцёрства засталося савецкім. І вось мы маем: “я памахаў лапатай дзве гадзіны, дайце мне рэкамендацыю ў Белы дом”.\nНа думку Міхася, грамадскія арганізацыі пачалі балаваць валанцёраў. Асаблівая барацьба ідзе за айцішнікаў – іх час каштуе больш. Вялікія кампаніі разумеюць, што захапіць вольны час супрацоўнікаў – гэта карысна. Таму з’яўляецца ўнутрыкарпаратыўнае валанцёрства, для якога карпарацыі ствараюць усе ўмовы.\n“Фаланстэр” шукае IT-валанцёраў на розных тэматычных мерапрыемствах, а таксама супрацоўнічае з рэсурсам “Компьютерные вести”, каб заклікаць да сябе новых ахвотнікаў. Асобныя зборы ладзяць і самі.\n– Айцішнікі – гэта такая мясная лаўка ў нашай краіне, – тлумачыць Міхась. – Мы імкнёмся разбураць міф пра тое, што IT – гэта складана. Нават не супергеній можа разабрацца амаль ва ўсім. Наша мэта – гэта будаўніцтва маста для трансферу ведаў: тэхнічных – у сацыяльную сферу і сацыяльных – у тэхнічную. Такім чынам узрастае аўтаномія грамадскіх арганізацый і айцішнікі перастаюць быць таварам, якім яны цяпер з’яўляюцца, працуючы на аўтсорсе ў вялікіх кампаніях. У капіталізме, які пануе ў IT-сферы, мы плануем заваяваць месца і для грамадскага. Але гэта суперглабальны сэнс нашай “Лічбавай майстэрні”.\n“ВІКІПЕДЫЯ – ГЭТА ЎТОПІЯ, ЯКАЯ ПРАЦУЕ”\nЯшчэ адзін паспяховы праект “Фаланстэра” – вікіфікацыя. Ён накіраваны на развіццё вікі-супольнасці і прасоўванне вікі-тэхналогій. Калі прасцей, людзей вучаць карыстацца “Вікіпедыяй” і прыцягваюць да яе пашырэння і развіцця.\n– “Вікіпедыя” – гэта самы знакаміты праект, які паказвае супрацу сотняў тысяч людзей дзеля стварэння чагосьці агульнага на планеце, – распавядае Міхась. – І самае лепшае, што прыкласці руку можа кожны: школьнік на перапынку, працоўны ў вольную хвіліну ці нават пенсіянерка, якая валодае камп’ютарам.\n“Фаланстэр” актыўна працуе над развіццём беларускамоўнай “Вікіпедыі”. Кожны дзень з’яўляюцца дзясяткі новых артыкулаў, але шмат тэм яшчэ не распрацавана. Некаторыя валанцёры прысвяцілі дзесяцігоддзі, каб беларуская “Вікіпедыя” пашыралася.\nАдной з мэт “Фаланстэра” было вучыць людзей не толькі чытаць “Вікіпедыю”, але і заўважаць яе шматлікія магчымасці. Галоўная думка: “Вікіпедыя” – гэта не проста энцыклапедыя, гэта супольнасць і валанцёрская справа.\n– “Вікіпедыя” добра рэалізуе прынцып ідэакратыі: хто прапануе і ўдзельнічае, той і прымае рашэнні. Яна таксама з’яўляецца прыкладам празрыстасці і дасціпнасці – кожны карыстальнік можа стаць яе часткай і зрабіць свой унёсак. Усе рашэнні прымаюцца адкрытым галасаваннем. Можна адсачыць усё, што зроблена з першага слова артыкула.\nМіхась і Святлана шмат ездзяць па гарадах Беларусі, каб перадаваць веды пра “Вікіпедыю” і спрыяць яе развіццю. Па іх назіраннях, прасцей за ўсё падхопліваюць справы школьнікі старэйшых класаў, але знаходзяцца і таленавітыя шасцікласнікі, якія лёгка засвойваюць новае.\n– “Вікіпедыя” – гэта віртуальная дзяржава, якая аб’ядноўвае ўвесь свет. І гэта ўтопія, якая працуе. Многія яшчэ проста яе не асэнсавалі. Яе досвед можна лёгка праецыраваць на іншыя сферы, дзе закранаецца самакіраванне, павышэнне якасці кантэнту.\n“Вікіпедыя” актыўна развіваецца ва ўсім свеце, але ж тлумачыць, наколькі яна маштабная, усё роўна даводзіцца. Калі ёсць вялікі герой, павінен быць і той, хто будзе апяваць гэтага героя, – інакш пра яго ніхто не даведаецца. Менавіта гэту ролю ўзяў на сябе “Фаланстэр”.\n“ІНТЭЛЕКТУАЛЬНАЯ ЎЛАСНАСЦЬ – ГЭТА БІЧ ХХІ СТАГОДДЗЯ”\nПраект “Смачная творчасць” закліканы прасоўваць у грамадстве прынцып Creative Commons. Па сутнасці, актывісты ствараюць гайды для грамадскіх арганізацый, блогераў ды ўсіх зацікаўленых, каб пераводзіць рэсурсы на “свабодны кантэнт”.\n– Інтэлектуальная ўласнасць – гэта біч ХХІ стагоддзя, – упэўнены Міхась. – Яна будуецца на манаполіі. А манаполія – зло, якое затарможвае значныя працэсы ў грамадстве. Сёння ўжо пачынаецца замена паняцця “інфармацыя” словам “кантэнт”. А кантэнт – гэта прыватная ўласнасць. І можна забараніць ёй карыстацца.\nНа думку Міхася, з’яўленне кантэнту спрыяе развіццю цэнзуры: інфармацыйныя сюжэты, навіны і нататкі становяцца аб’ектамі аўтарскага права. А з-за цэнзуры запавольваецца цыркуляцыя інфармацыі ў грамадстве.\n– Аўтарскае права, патэнты, інтэлектуальная ўласнасць, таварныя маркі – гэта ўсё інструменты ў руках вялікіх карпарацый. На іх падставе ствараецца манаполія і міф пра тое, што аўтарскае права заклікана абараніць аўтара. Гэта падман стагоддзя, топавы развод апошніх дзесяцігоддзяў.\n“Фаланстэр” працуе над тым, каб людзі добраахвотна распаўсюджвалі і дзяліліся сваёй творчасцю. Гэта значыць не проста аддаць, але вырашыць, якім чынам іншыя могуць выкарыстоўваць тое, што ўжо зроблена.\nІдэя Creative Commons заключана ў тым, каб людзі стваралі штосьці не для сябе, а для сваёй супольнасці.\n– Аўтарскае права абараняе твор з моманту яго з’яўлення. Я як аўтар магу ім дзяліцца, дасылаць у сацсеткі, посціць паўсюль. А назаўтра, напрыклад, я прачынаюся не з той нагі і кажу, што нельга нікому яго перасылаць. Закон абараняе толькі адзін бок – праваўладальніка. Пакуль няма такой функцыі, каб закон працаваў і на карыстальніка ў тым ліку. Баланс парушаны.\nУ “Фаланстэры” разумеюць, што змяніць сітуацыю адразу не атрымаецца. Але Creative Commons – гэта адна з практык, якія спрыяюць зменам. Таму юрысты арганізацыі расказваюць аўтарам, як можна дзяліцца сваёй творчасцю.\nПросветительское учреждение “Офис европейской экспертизы и коммуникаций”, УНП 191694433\nМинский программист создал особый протез для своего отца\nуДевочкиНетИмени 07-02-2017, 13:51\nКонь 07-02-2017, 14:29\nРоманова так изменилась\nЕвгений 07-02-2017, 15:36\nДа, потрепало их\nДрупал-отжался 07-02-2017, 16:52\nДрупал-отжался 07-02-2017, 16:58\nАаа, сити-собакеры просто неправильный линк дали. Сайт "Фаланстера" выглядит более интересно и понятно.\nБывшая знакомая 07-02-2017, 21:52\nКак было пару лет назад у них скучненько, так и осталось. Как и пару лет никому не нужен это Фаланстер, кроме Светланы и Михаила, так и сейчас.\ncoreme 08-02-2017, 10:48\nусё пачалося тады, “калі яшчэ не было дыназаўраў”\n... але ужо былi бясплатныя дызайнеры - прадстаунiкi сапрауднай найстаражытнейшай прафесii\n1966 0 Куда пойти


Першае фота аб'яў, якое WhatsApp прадставіць у наступным годзе | Androidsis\nВось так рэклама будзе выглядаць у WhatsApp\nУ мінулым годзе пачаліся першыя чуткі пра увядзенне рэкламы на WhatsApp. Неўзабаве было пацверджана, што прыкладанне для абмену паведамленнямі будзе мець гэтыя аб'явы ў 2019 годзе. Да гэтага часу пра іх хадзіла шмат чутак, але зараз у нас ёсць першыя выявы пра як гэтыя аб'явы будуць бачыцца ў дадатку кур'ер. Некаторыя аб'явы, якія даходзяць да іх штатаў.\nЗдаецца, паступленне рэкламы на WhatsApp адкладзена. Як зараз мы гаворым пра 2020 год як пра дату у якім яны збіраюцца быць уведзены ў ім. Мы не ведаем, ці стане нарэшце так, але, па меншай меры, мы можам убачыць першыя фатаграфіі пра тое, як яны будуць інтэграваны ў стан прыкладання.\nГэтыя аб'явы будуць унесены ў штаты. Да таго ж яго таксама шукаюць лепшая інтэграцыя з іншымі платформамі, Facebook і Instagram. Гэта было тое, што было ўжо вядома, але гэта, здаецца, прасоўваецца ў гэтыя месяцы. Таксама могуць выкарыстоўвацца аб'явы на WhatsApp для прасоўвання старонак у сацыяльных сетках.\nІдэя заключаецца ў тым, што на платформах ёсць рэклама, якая дазваляе вам увайсці ў дадатак. Акрамя таго, у выпадку рэкламы ў дадатку для абмену паведамленнямі гэта будзе рэклама, якая вядзе нас на сайт пэўнай маркі. Здаецца, прынамсі на дадзены момант Гэта была б аналагічная аперацыя з гісторыямі ў Instagram.\nУвядзенне рэкламы на WhatsApp выклікае дыскусіі на працягу некалькіх месяцаў. З аднаго боку, гэта лагічнае рашэнне для Facebook, які шукае спосаб манетызацыі прыкладання, якое з'яўляецца вітрынай для брэндаў, таму што ў яго 1.500 мільёнаў карыстальнікаў. Хоць яго стаўка на выкарыстанне рэкламы не падабаецца многім.\nАсабліва, калі гэтыя аб'явы занадта частыя, могуць быць карыстальнікі WhatsApp, якія не задаволены. Такім чынам, могуць быць такія, якія ў канчатковым выніку перадаюцца аднаму з вашых канкурэнтаў, напрыклад, Telegram. У 2020 годзе, калі цяпер здаецца, што рэклама будзе ўведзена ў дадатак, мы пакінем сумневы.\nПоўны шлях да артыкула: Androidsis » Прыкладанні для Android » Вось так рэклама будзе выглядаць у WhatsApp\nSamsung прадстаўляе 5-кратны аптычны зум-модуль камеры\nАперацыйная сістэма Huawei будзе гатовая восенню


Беларуска Арына Сабаленка выбыла з 1/8 фіналу турніру і не змагла абараніць леташні тытул пераможцы. 07.01.2020, Sputnik Беларусь\nкітай, арына сабаленка, навіны , у свеце, спорт\nБеларуска Арына Сабаленка выбыла з 1/8 фіналу турніру і не змагла абараніць леташні тытул пераможцы.\nМІНСК, 7 сту - Sputnik. Першая ракетка Беларусі Арына Сабаленка ў матчы другога круга на турніры ВTA ў кітайскім Шэньчжэні прайграла чэшскай тэнісістцы Крысціне Плішкавай - 4:6, 4:6.\nТакім чынам, дзеючая пераможца турніру, Сабаленка не змагла абараніць леташні тытул, і выбыла з 1/8 фіналу.\nНапярэдадні Сабаленка без праблем атрымала перамогу ў 1/16 фіналу турніру, выйграўшы ў прадстаўніцы Расіі Маргарыты Гаспаран з лікам 6:3, 6:0.\nУ Шэньчжэні таксама выступае яшчэ адна беларуска Аляксандра Сасновіч. У 1/8 фіналу турніру ёй трэба будзе пазмагаецца з кітаянкай Цян Ван.\nАдкрыты чэмпіянат Шэньчжэня - жаночы прафесійны міжнародны тэнісны турнір, які праводзіцца ў першыя дні новага года ў Кітаі з прызавым фондам 750 тысяч долараў.


Самый быстрый и простой способ — LiveJournal\nУ нас няма дваран, у нас усе роўныя!\nКолер 2020 года ў Беларусі\nРаспрацаваў палітычную карту свету для РУП Белкартаграфіі. Гэта неверагодна, але цяпер можна афіцыйна набыць стыльную карту свету на беларускай мове. Падабайка, рэпост, замова!\nЗамовіць можна тут: bit.ly/33bBh1r\nПра беларускую літаратуру.\nБыў на сустрэчы Саюза беларускіх пісьменнікаў і кампаніі «Будзьма беларусамі». Тэма была «Як зрабіць сучасную беларускую літаратуру папулярнай». Калі мне прыйшоў мэіл, то я падумаў што гэта проста нейкая рассылка, але потым мне патэлефанавалі і паклікалі па тэлефоне, тут ужо атрымаўся асабісты кантакт і я пагадзіўся прыйсці. З самага пачатку абсалютна не разумеў якім бокам я маю дачыненне да літаратуры і што неабходна ад мяне. Але як чалавек маючы дачыненне да брэндынгу і рэкламы падумаў, што магчыма ўсё ж ёсць нейкая сувязь. Усю сустрэчу я моўчкі слухаў і ўнікаў у сутнасць абмеркавання. Спачатку ў асноўным абмяркоўваліся праблемныя пытанні ў літаратуры, якія даволі відавочныя і зразумелыя, але якія неабходна было прагаварыць. А другая частка абмеркавання была насычана рознымі ідэямі для вырашэння. Усё праходзіла ў выдатнай, спакойнай і культурнай манеры.\nКолер 2019 года ў Беларусі. Карыстайцеся.\nЯ ўжо даўно разважаю на тэму тэрытарыяльнага брэндынгу. Маляваў лагатыпы для розных гарадоў і ствараў праекты па прамоўшэну. У працэсе стварэння ўсяго гэтага я зразумеў, што брэндынг горада ці краіны гэта працяглая і сістэмная праца. Недастаткова проста намаляваць лагатып са звыклым кветачкай або буслікам і заявіць што вось так павінны бачыць нас людзі. Бо тэрытарыяльны брэндынг гэта пасыл, які аб'ядноўвае мноства сфер дзейнасці, інтарэсаў і людзей. Прычым пасыл павінен быць сучасным і адказваць сённяшняму дню. Сёння мы ўжо не ездзім на конях, не абараняемся мячом ад варварскіх набегаў, не жывем у пячорах і не здабываем ежу ў лясах (так-так, усё гэта існуе, але ў іншым выглядзе). Сёння мы карыстаемся аўтамабілем і заказваем ежу ў інтэрнэце. Таксама пры распрацоўцы тэрытарыяльнага брэндынгу нельга думаць толькі ў кантэксце бізнесу. У тым сэнсе, што для горада ці краіны нельга выкарыстоўваць тыя ж інструменты, якія ў нас звыкла выкарыстоўваюцца для распрацоўкі брэндынгу кампаній або прадуктаў.\nЯ доўга думаў што такое Беларусь і хто такія беларусы, каб зразумець якім чынам можна ўявіць гэта ў выглядзе брэнда. У выніку я знайшоў усёабдымнае рашэнне, якое раскрываецца ў сістэме сэнсаў. Прапаную паглядзець прэзентацыю лагатыпа, у якой прадстаўлены розныя сэнсавыя накірункі і сферы дзейнасці ў кантэксце лагатыпа са слоганамі. Спасылка на прэзентацыю: https://www.dropbox.com/s/tv4r2d33ngvrea0/Belarus_brand.pdf…\nбаня, бокс, гольф, дизайн, любовь, реклама, семейное насилие, спорт, футбол\nМагнитное поле. 120 х 100 см. Холст. Масло. 2018\nЛагатып для безбар'ернага асяроддзя / Логотип для безбарьерной среды\nКалі ў вас кафэ, офіс, крама, аэрапорт або яшчэ што заўгодна, у якім ёсць пандус і камфорт для інвалідаў (і не толькі), то бярыце друкуйце стыкер і наляпляйце на дзверы або вольнае месца. Так мы будзем распавядаць адзін аднаму дзе клапоцяцца аб людзях.\nПа спасылцы можна спампаваць вектарны файл для друку https://yadi.sk/i/p0QtXv4U3ZHcAE\nЛавачкі для дваіх\nПрапаную ўсталяваць такія лавачкі для дваіх у Мінску\nУ нас няма дваран, у нас усе роўныя! — 0\nКолер 2020 года ў Беларусі — 0\nПалітычная карта свету — 0\nПра беларускую літаратуру. — 3\nКолер 2019 года ў Беларусі. Карыстайцеся. — 0\nБрэндынг Беларусі. — 1\nМагнитное поле — 0\nЛагатып для безбар'ернага асяроддзя / Логотип для безбарьерной среды — 0\nЛавачкі для дваіх — 0\n22 Dec 2018, 07:59\nГісторыя і геаграфія Беларусі засталіся, але іх цяпер па-руску выкладаюць.\nУ сэнсе? Як няма гісторыі? А беларуская мова і літаратура ёсць?\nУууу, бяда бяда.\n>>>і што школьнік (ці школьнікі) падняў руку і папрасіў дазволу гаварыць на рускай мове.\nЯ бы сказаў, што гэта паказвае не адасобленасць беларускамоўнага сектара, а іншае - тое, што школьныя веды…\nІзначально это была осознанная художественная ідея, которая оказалась слішком сложна для поніманія. Но в ітоге под напором обшэственності я переделал на пулю, напечаталі плакаты с пулей, да.


Чэмпіянат Нямеччыны. 29 тур. Агляд\nАвтор:; Источник: Спорт Беларуси, Апрель 13, 2011 13:43\nАдкрываўся тур матчам у Франкфурце. “Айнтрахт” прымаў “Вэрдэр”. Абедзьве каманды змагаюцца за выжыванне, таму перамога, хоць выраз і банальны, азначала здабыццё 6 ачкоў. Адкрыць лік мог брэменец Вагнэр, але патрапіў у штангу. Не здолеў забіць і сапернік: Гекас не рэалізаваў выхад сам-насам. Нарэшце, Вагнэр прабіў па варотах Фэрмана, удар заблакаваў Алтынтоп, але мяч пайшоў у вароты – 0:1. Затым у Гекаса быў яшчэ адзін момант – грэк перакінуў Візэ ў чыстым выхадзе, але прабіў галавой вышэй за пустыя вароты(!) За свае старанні “Айнтрахт” атрымаў узнагароду: удар чэха Марціна Феніна прынес франкфуртцам нічыю.\n“Баварыя” рана выйшла наперад у гасцявым матчы з “Нюрнбэргам”. Вядома ж, мала хто акрамя дуэту “Ра-Ры” раздае галявыя перадачы ў гэтай камандзе. Так было і на гэты раз. Рабэн аддаў мяч на Мюлера, той згуляў проста бліскуча і “налічыў” першую прабоіну саперніку. Першая прабоіна і стала адзінай у нюрнбэржскім караблі. Далей Гомэс мог забіваць з выхаду сам-насам, але не атрымалася. На 61-й хвіліне жудасную памылку дапусціў Крафт. Малады брамнік падараваў мяч Айглеру, які скарыстаўся прэзентам – 1:1. Гульня скончылася з такім лікам, над “Баварыяй” рэальная пагроза не трапіць у Лігу Чэмпіёнаў, тым болей у наступным туры на “Альянц-Арэну” прыедзе “Баер”. Пасля няўдачы ў Нюрнбэргу Луі ван Гал датэрмінова быў звольнены з клуба, у астатніх турах мюнхенцаў будзе трэніраваць памочнік галандца Андрэас Ёнкер. Такім чынам, перадаваць эстафету трэнерства ў найпапулярнейшым нямецкім клубе Юпу Хайнкесу будзе не ван Гал. Звальненне паследвала пасля гульні, а да таго Ар’ен Рабэн сказаў арбітру матча Кнуту Кірхнэру ўсё, што думае пра ягоную працу. І быў выдалены пасля фінальнага свістку. Матч з “аптэкарамі” баварцы правядуць без свайго трэнера і без аднаго з лідэраў. Улі Хёнэсу настолькі не спадабалася памылка Крафта, што ён абвінаваціў у гэтым…звольненага трэнера. Ван Гал, паводле меркавання Хёнэса, мусіў ставіць у аснову Бута.\n“Кайзерслаўтэрн” хутчэй за ўсё пазбегне вылету ў другую бундэслігу, а вось пра “Штутгарт” гэтага нельга сказаць. Швабы саступілі на сваім полі “чарцям” і “прэтэндуюць” на паніжэнне. Адкрыў лік Лакіч, затым швабам удалося забіць два галы ў адказ – спачатку вызначыўся Кузманавіч з пенальці, а затым гол правёў Паграбняк. Рускі форвард забівае нейкімі серыямі, порцыямі. Можа быць, у ім заключваецца невядомы рэзерв у барацьбе за выжыванне? Другі тайм падапечныя Лабадыі правялі горш і тройчы прапусцілі – Лакіч аформіў дубль, а Хофер і Рывіч забілі па голе. 2:4 – адзін з лепшых зыходаў для аматараў прыгожага футболу. Толькі фанатам “Штутгарта” ад гэтага цяжка, іхні клуб на мяжы раставання з Бундэслігай.\nУ барацьбе прэтэндэнтаў на месца ў Лізе Еўропы паміж “Гановэрам” і “Майнцам” верх узяў першы клуб. У кампенсаваны да першага тайму час Навескі быў выдалены за парушэнне супраць Штындле, і Конан Я забіў з пенальці, а Пінту ў другой палове падкрэсліў перавагу “96-х”. Па ўсім відно, што Мірка Сломка жадае вывесці сваю каманду ў еўракубкі. У горадзе пачынаюць забываць, што звычайнай працай мясцовай каманды апошнімі сезонамі была барацьба за выжыванне.\n“Шальке” знаходзіцца на 9-м месцы і правальвае дзень пры дні матчы нацыянальнага першынства. Нешта ў гэтым ёсць, клуб эканоміць сілы для Лігі чэмпіёнаў і мы бачым плады: “Інтэр” быў разнесены на “Сан-Сіра” з лікам 5:2 і хутчэй за ўсё менавіта “кобальтавыя” здымуць кантынентальную карону з італьянскага клуба, які заваяваў гэты тытул амаль цалкам без італьянскага ўдзелу. І сам “Шальке” шмат у чым падобны па гэтым кампаненце да “Інтэра”. У чэмпіянаце мякка кажучы непераканаўчая гульня “Шальке” перастала здзіўляць. Гельзенкірхенцы прымалі каманду былога трэнера – “Вольфсбург” і тутака можна было чакаць чарговай страты ачкоў. Праўда што, можна было. Але на гэты раз “Шальке” вырашыў згуляць на перамогу і ўсё атрымалася. Гол іспанца Хурада за 14 хвілін да заканчэння прынес вікторыю. “Ваўкі” паказвалі часам добры футбол, але прабіць куміра нямецкіх хлапчукоў Ноера так і не змаглі. Са штабу “Шальке”, зрэшты, ёсць адна кепская вестка – Ян-Клас Хунтэлаар пакуль ніяк не можа залячыць сваю траўму калена, паведамілі клубныя ўрачы, а гэта значыць, што без футбола галандзец будзе яшчэ тры тыдні замест планаванага выхаду на поле ў бліжэйшых матчах.\nАнтон Пуціла выйшаў у стартавым саставе “Фрайбурга” на матч “Хафенхаймам”. І дзіва што – зноў варта было чакаць ягонай замены, да чаго мы прызвычаіліся. Але на гэты раз Робін Дут даў беларусу ўвесь матч. На 23-й хвіліне Шустэр вывеў “Фрайбург” наперад, але праз дзесяць хвілін Ібішавіч з 11-метровага лік зраўняў. Напрыканцы тайму Бабель зрабіў лік 1:2 на карысць “Хафенхайма”. З самага пачатку другой паловы “Фрайбург” кінуўся адыгрывацца і зарабіў права на пенальці – Сісэ правёў свой 18-ты мяч у сезоне, цяпер ён толькі на адзін гол адстае ад Марыа Гомэса з “Баварыі”. Варта сказаць, што з 33-й хвіліны “Фрайбург” гуляў у меншасці праз выдаленне Кркмаса(за ягоны фол і быў прызначаны пенальці, што рэалізаваў Ібішавіч). Але гэта не зашкодзіла “Фрайбургу” гуляць нібы ў поўным саставе. Болей за тое – Бутшэр на 78-й прынес ім перамогу – 3:2.\n“Кёльн” заслугоўвае статус самай непрадказальнай каманды. “Казлы” былі разбітыя на выездзе мёнхенгладбахскай “Барусіяй”. Прычым запісны аўтсайдэр перамог “казлоў” і ў першым коле – тады матч у Кёльне скончыўся з лікам 4:0. Цяпер вынік быў амаль той жа – 5:1! У гаспадароў двойчы вызначыўся Даэмс. Адзіны мяч за “Кёльн” правёў Навакавіч. “Барусію” з ейнымі 26-цю баламі можа нічога не ўратаваць, затое адзначаем цікавы факт – “Кёльн” адзіны на дадзены момант клуб Бундэслігі, які “Барусія” здолела двойчы перагуляць, прычым з разгромам.\n“Барусія” “лідэрская” гуляла ў гасцёх супраць “Гамбурга”. Днямі дортмундцы падпісалі таленавітага 19-гадовага абаронцу “Гановэра-96” Марсэля Халстэнбэрга і падоўжылі да 2014 году кантракт з адным з лідэраў каманды 18-гадовым Марыа Гетцэ. На паўабаронцу сталі прэтэндаваць славутыя і, галоўнае, заможныя клубы, у іх ліку і “Манчэстэр Юнайтэд”, аднак сам Марыа заявіў, што нікуды з Дортмунда не паедзе, тым больш усё адно будзе гуляць у Лізе чэмпіёнаў налета. На фоне трансферных поспехаў “Барусія” сустрэла сур’ёзны адпор у матчы. “Гамбург” пасля парушэння правілаў з боку Хумэльса атрымаў шанц забіць з пенальці. Да 11-метровай пазнакі падышоў не пацярпелы Петрыч, а ягоны партнёр па атацы ван Ністэлрой. 1:0! Імгненна гамбуржцы арганізавалі яшчэ адну небяспечную атаку варожых варотаў, але на гэты раз Вайдэнфеллер ліквідаваў пагрозу ад Бэн-Хаціры. Пасля перапынку ў абодвух клубаў былі выдатныя магчымасці забіваць, традыцыйна растранжырыў некалькі момантаў Барыас, у тым ліку парагваец трапіў у папярэчыну. “Гамбург” меў некалькі неблагіх эпізодаў. Урэшце рэшт, Бэн-Хаціра дагуляўся да чырвонай карткі і лідэрам удалося выкарыстаць гэта. На 90+2-й хвіліне Шмельцэр падаў на Авамаелу, той скінуў мяч на Блашчыкоўскі і паляк прынес ачко “Барусіі”. Але ж гэта не перамога!\nЗыходу матчу ў Гамбургу леверкузенцы радаваліся быццам свайму. Але ж і самі павінны былі не схібаваць у супрацьстаянні з “Санкт-Паўлі”. У маладога Гіфера, які ў браме “фармацэўтаў” замяніў траўмаванага Адлера, адразу ж знайшлася праца – на першых хвілінах Фабіян адбіў добры ўдар Лемана. На апошніх хвілінах перад перапынкам Барнэта стварыў шыкоўную магчымасць забіць для Артура Відаля, а той не трапіў у пусты вугал. На 58-й хвіліне ў гульні быў забіты першы мяч – Такі выкарыстаў прастрэл справа – 0:1. “Баер” абрынуўся на вароты саперніка з новымі сіламі і агрэсіяй і зраўняў лік. Штэфан Кіслінг граматна завяршыў камбінацыю, распачатую з паса пяткай ад Гансала Кастра. А на 77-й Ларс Бэндэр прынес “Баеру” тры ачкі. Абарона “Санкт-Паўлі” памылілася пры стварэнні штучнага афсайду, Бэндэр выйшаў сам-насам з брамнікам гасцей і растраляў вароты – 2:1. “Баер” да 5-ці ачкоў скарачае адставанне ад “Барусіі” (Дортмунд). Наступны тур павінен стаць болей лёгкім для “жоўта-чорных”. Яны будуць дома прымаць “Фрайбург”. “Баер” паедзе на “Альянц-Арэну” ў Мюнхене на гульню супраць “Баварыі”.\nТэги: бавария, Боруссия Д, Герта, Чемпионат Германии, Шальке\nКупить Explay Advance с доставкой


Гульня Часціца вайны. Гуляць онлайн бясплатна\nГульня Часціца вайны анлайн\nАпісанне гульні: У прадстаўленай гульні вам неабходна будзе з дапамогай вашага баявога, касмічнага зброі знішчыць небяспечную сілу ў вялікай колькасці. Страляць можна будзе даволі шмат, калі вы будзеце страляць бесперапынна і пападаць не гінучы ад ракет праціўніка, то ваша агнявая моц будзе расці ўсё больш і больш.\nДыега - паветраная вайна Вежа гібелі Клінок нападніка Востраў каланізатараў Неба вайны Вайна з Галанаў Баі без правілаў Лонданскі баец Некрофобия Праблема снайпера Востраў Свабоды Яшчэ адна абарона вежамі Салдат у баі З'яўленне робатаў Амерыканскі салдат\nУ прадстаўленай гульні вам неабходна будзе з дапамогай вашага баявога, касмічнага зброі знішчыць небяспечную сілу ў вялікай колькасці.\n© playgame24.com - бясплатная онлайн гульня Часціца вайны ().\nЗгуляйце ў онлайн флэш гульню Часціца вайны бясплатна. Не забудзьцеся ацаніць гульню Часціца вайны і падзяліцца гэтай гульнёй са сваімі лепшымі сябрамі.


Мастацтва - Калі сыходзяць сімвалы...\nКалі сыходзяць сімвалы...\nПартрэт дачкі ў эпоху перамен\nСяргей Кажамякін. Дачка. 1988.\nГэтую фатаграфію Сяргея Кажамякіна варта раз убачыць — і яе ўжо не забудзеш. Здымак, змешчаны на вокладцы альбома «Photo Manifesto» (праўда, рарытэтнае выданне яшчэ трэба знайсці ў знаўцаў), выклікае заканамернае пытанне: «Як усё\nНемаўлятка на фоне савецкага сцяга з выявай сярпа і молата. Першы партрэт у жыцці дачкі і сцяг, што воляй лёсу апынуўся ў кватэры бацькі, ветэрана Вялікай Айчыннай. Любімае дзіця і агрэсіўны знак ідэалогіі...\nФотаздымак нарадзіўся як выкананне задання Валерыя Лабко ў «Студыі-3». Уласна заняткаў там было няшмат, адбываліся галоўным чынам нефармальныя сустрэчы. Пазней паводле іх вынікаў зрабілі невялікую выставу (у памяшканні фотаклуба «Мінск») з унутраным, для сябе, конкурсам. Дзве работы — Сяргея Кажамякіна і Зоі Мігуновай — падзялілі першае месца.\nЦяпер ужо цяжка дакладна сказаць, якую задачу ставіў настаўнік перад студыйцамі, але фатаграфія, як гэта і павінна было здарыцца, увабрала ў сябе атмасферу часу. Канец 1980-х прынёс «перабудову», найперш інфармацыйную — фільмы і публікацыі, што адкрывалі невядомыя старонкі гісторыі, крывадушнасць прапагандысцкай рыторыкі. Жыццё было супярэчлівае: з аднаго боку — «Архіпелаг ГУЛАГ», апавяданні Шаламава і драматургія Петрушэўскай, фільмы «Пакаянне», «Мой сябар Іван Лапшын», «Палёты ў сне і наяве», з іншага — суцэльныя побытавыя праблемы: дэфіцыт, прадуктовыя талоны. І мастацкія выставы, падчас якіх упаўнаважаныя супрацоўнікі ўсё яшчэ здымалі са сцен нязручныя карціны.\nТворчая фатаграфія тым і вылучаецца, што нейкім невядомым, утоеным ад рацыянальнага погляду спосабам пераўтварае ўбачанае, дакументальнае, у выяву. У дадзеным выпадку — яшчэ і ў знак, у сімвал будучыні, патэнцыял якой невядомы, і мінулага, якое палохае. Серп і молат усё ж колюча-ўдарныя прадметы. Мала таго, што небяспечныя для дзіцяці, дык яшчэ і з сакральнымі дасавецкімі канатацыямі.\nСамая важная падзея ў сям’і, з’яўленне дачкі, на імгненне пазбаўлена інтымнасці — яна разбурана. Нараджэнне чалавека па сутнасці вынесена ў публічную сферу, таму што гэта чалавек будучыні, агульнай для цэлай фармацыі людзей (нагадаем, яе яшчэ звалі савецкім народам).\nУвесь гэты кантэкст, падзеі, што адбываюцца побач і пераасэнсоўваюцца ў гісторыю, якая сыходзіць, выплюхваюцца, увасабляюцца ў кадры ледзь не спантанна — выпадкова, але з велізарнай унутранай падрыхтоўкай. Так нараджаецца множнасць сэнсаў, поліфанія, і зараз ужо цікава, як яе счытваюць і інтэрпрэтуюць новыя пакаленні гледачоў.\nТады ж, у канцы 1980-х гадоў, пачаліся кантакты з замежнымі куратарамі, галерэямі. Беларуская фатаграфія выклікала інтарэс: «Дачка» шмат разоў была прадстаўлена на выставах у Швецыі, Фінляндыі, Францыі, Даніі, Германіі, Расіі. Амерыканскія куратары цікавіліся нашым мастацтвам, яны адкрывалі для сябе новую краіну, а краіна адкрывалася свету. Рыхтаваўся да выдання альбом «Photo Manifesto» (New York, 1991), і па меркаванні складальнікаў, менавіта «Дачка» пазначала асноўны вектар руху нефармальнага мастацтва, у прыватнасці — фатаграфіі.\nАліна Кажамякіна, чый самы першы ў жыцці партрэт стаў такім вядомым, не лічыць яго знакавым, для яе кадр не выйшаў за рамкі прыватнага жыцця, хоць гэта далёка не самы характэрны здымак для сямейнага альбома. «Я даведалася пра яго гадоў у 7—10. З’явілася адчуванне няёмкасці: апынуцца на вокладцы кнігі голенькай і безабароннай... У нас у сям’і няма культу гэтай падзеі. Вядома, прыемна, што ўсе, хто да нас прыходзіць, глядзяць “Photo Manifesto” і заўважаюць татаў кадр. Але маёй заслугі ў тым няма».


Бел - Сімволіка ўніверсітэта\n1 вучэбны тыдзень\nГлавная » Пра ўніверсітэт » Сімволіка ўніверсітэта\nРыхтуючыся да свайго 50-гадовага юбілею, БДУІР распрацаваў новую сімволіку ўніверсітэта, які 24 кастрычніка 2013 года зацвердзіў Геральдычны савет пры Прэзідэнце Рэспублікі Беларусь.\nПытанне аб распрацоўцы фірменага стылю БДУІР наспявала ўжо даўно. Да цяперашняга часу сімволікі, якая адлюстроўвала б спецыфіку нашага ўніверсітэта, не было. У 1993 годзе быў запатэнтаваны таварны знак, які выкарыстоўваўся на афіцыйных дакументах, друкаванай, сувенірнай прадукцыі ўніверсітэта. Ён адлюстроўваў галіну дзейнасці ВНУ, яе спецыфіку, аднак таварны знак ніяк нельга было назваць паўнавартаснай сімволікай. У выніку былі распрацаваны і зацверджаны: эмблема, флаг, сцяг, штандар рэктара, нагрудныя знакі адрознення аб заканчэнні ўстановы адукацыі «Беларускі дзяржаўны ўніверсітэт інфарматыкі і радыёэлектронікі» і «За заслугі перад БДУІР».\nЭмблема захавала вядомы ўсім таварны знак БДУІР. Колеравая гама эмблемы абрана пераважна сіняга колеру. Гэта падкрэслівае адукацыйную дзейнасць арганізацыі. Сіні колер сімвалізуе духоўнасць. Ён настройвае на разважанні, імкненне да пазнання, навуковай творчасці. На эмблеме адлюстраваны такія элементы, як:\n- сінусоіда і радыёсігналы, якія падкрэсліваюць тое, што БДУІР актыўна займаецца вучэбнай і навуковай дзейнасцю ў падрыхтоўцы спецыялістаў у галіне радыёэлектронікі;\n- зямны шар, які паказвае на інфармацыйную дзейнасць універсітэта, што ахоплівае практычна ўвесь свет;\n- раскрытая кніга, якая вызначае прыналежнасць ВНУ да сістэмы адукацыі; гэта сімвал высокай культуры, скарбніца назапашанай мудрасці;\n- васілёк - кветка, якая ўжо на працягу многіх стагоддзяў з’яўляецца адметнай асаблівасцю нашага народа, рэспублікі, зямлі.\nФлаг БДУІР спраектаваны на аснове геральдычнага знака - эмблемы - з выкарыстаннем яе асноўных элементаў і кветак. У цэнтры флага на сіне-блакітным фоне размяшчаецца эмблема. Унізе знаходзіцца надпіс: «Беларускі дзяржаўны ўніверсітэт інфарматыкі і радыёэлектронікі».\nНагрудны знак адрознення аб заканчэнні ўстановы адукацыі «Беларускі дзяржаўны ўніверсітэт інфарматыкі і радыёэлектронікі» створаны ў форме ромба. У верхняй частцы знака размяшчаецца Герб Рэспублікі Беларусь. У цэнтры на сінім фоне размяшчаюцца сінусоіда і радыёсігналы.\nНагрудны знак адрознення «За заслугі перад БДУІР» уяўляе сабой форму зямнога шара, на якім знаходзяцца сінусоіда і радыёсігналы, а таксама васілёк - нацыянальны сімвал Беларусі. Пад сінусоідай размяшчаецца надпіс: «50 год БДУІР».\nШтандар рэктара мае квадратную форму, колер фону - сіні. Эмблема размяшчаецца ў цэнтры. Прысутнічае надпіс: «Беларускі дзяржаўны ўніверсітэт iнфарматыкі і радыёэлектронікі». Па краях штандара нанесены нацыянальны арнамент. У вуглах размешчаны васількі.\nСцяг падобны па афармленні са штандарам. Адметнай асаблівасцю з’яўляюцца больш буйны памер і прамавугольная форма выканання.


Святы Айцец: вучнямі нас робіць мудрасць памазання Святым Духам - Vatican News\nСвяты Айцец: вучнямі нас робіць мудрасць памазання Святым Духам\n1 красавіка 2020 г., падчас ранішняй Эўхарыстыі Пантыфік адзначыў, што вучань Езуса павінен быць свабодным, чалавекам традыцый і навізны, таму што ім кіруе Святы Дух, а не ідэалогіі.\nКаментуючы сённяшняе Евангелле (Ян 8, 31-42), Францішак засяродзіўся на словах, якія Езус сказаў юдэям: “Калі вы застанецеся ў слове Маім, то сапраўды будзеце вучнямі Маімі і спазнаеце праўду, а праўда вас вызваліць”. Быць вучнем, азначае дазволіць Святому Духу кіраваць сабой: таму вучань Езуса – гэта чалавек традыцыі і навізны, свабодны чалавек, які ніколі не падпарадкоўваецца ідэалогіям, падкрэсліў Папа.\nСвяты Айцец заўважыў, што восьмы раздзел Евангелля св. Яна змяшчае жорсткую палеміку паміж Хрыстом і кніжнікамі, якая тычыцца тоеснасці кожнага з бакоў. Езус ставіць апанентаў у тупік, дэманструючы супярэчнасць іх аргументаў. І, нарэшце, яны не знаходзяць іншага выйсця, як блюзнерства супраць Маці Божай. Францішак падкрэсліў, што, прадстаўляючы сябе, Езус заклікаў юдэяў, якія верылі ў Яго, “заставацца ў Яго слове”, паколькі гэта вызначае тоеснасць вучняў Езуса, а не паглыбленае вывучэнне і ўдасканаленне аргументацыі.\nЗапіс трансляцыі ранішняй св. Імшы (01.04.2020)\n“Калі будзеш заставацца ў Пану, у Слове Пана, у жыцці Пана, станеш вучнем. Калі не застанешся ў Ім, будзеш чалавекам, якому падабаецца дактрына, які ідзе за Езусам, як за асобай, што робіць шмат добрых спраў, з’яўляецца вельмі добрай, мае правільныя каштоўнасці. Але быць вучнем – вось сапраўдная тоеснасць хрысціяніна”, - адзначыў Папа.\n“Менавіта таму вучань застаецца чалавекам традыцый і навізны, ён – свабодны чалавек. Ніколі не паддаецца ідэалогіям, дактрынам хрысціянскага жыцця, дактрынам, пра якія можна дыскутаваць... застаецца ў Пану”, - лічыць Святы Айцец.\n“Той, хто застаецца ў Пану, з’яўляецца вучнем, а вучань – гэта той, хто быў памазаны Духам і ажыццяўляе сваё памазанне. Гэта шлях Езуса, які Ён дае на карысць нашай свабоды, на карысць жыцця. Быць вучнем – гэта памазанне, якое атрымліваюць тыя, хто застаецца ў Пану. Няхай Пан дазволіць нам зразумець гэта, што няпроста: паколькі кніжнікі не зразумелі, бо такое не спасцігаецца толькі галавой; мудрасць памазання Святым Духам, якая робіць нас вучнямі, трэба спасцігаць і розумам, і сэрцам”, - перакананы Францішак.\n01 красавіка 2020, 14:29


12:31 07.06.2017 Атрымаць кароткую спасылку\nУ нядзелю, 11 чэрвеня, у 30-ці кіламетрах ад Мінска ― у вёсцы Міжрэчча Валожынскага раёна ― пройдзе трэці фестываль-рэканструкцыя "Залатая шпора-1812".\nГледачам абяцаюць поўнае апусканне ў "эпоху апошняй прыгожай вайны" — з баталіямі, двубоямі, баямі на шаблях, балямі, народнымі кірмашамі, пікнікамі шляхцічаў і гістарычным дэфіле ў строях ХІХ стагоддзя.\nУ фінальнай гранд-баталіі сыдуцца войскі арміі Напалеона і рускай Імператарскай Арміі. Бравыя ўланы і гусары, усяго больш за паўсотні кавалерыстаў, пакажуць майстэрства коннага бою. Глядзіце на відэа Sputnik фрагменты фестываля мінулага года.\nГістарычная рэканструкцыя, Фестываль, Беларусь


Патрыятычны праект "Лічбавая зорка" запусцяць да 9 мая ў 2020 годзе\n05:01 05 жніўня 2020\n16:22 24.10.2019 Атрымаць кароткую спасылку\nСаюзныя парламентарыі адзначаюць важнасць развіцця маладзёжнай палітыкі і патрыятычнага выхавання маладога пакалення Саюзнай дзяржавы Беларусі і Расіі.\nМІНСК, 24 кас - Sputnik. Маладзёжная палата пры Парламенцкім сходзе Беларусі і Расіі рыхтуе да запуску маштабны патрыятычны праект "Лічбавая зорка", плануецца што ён пачне працаваць у 2020 годзе, паведаміў журналістам у чацвер у Мінску старшыня Моладзевай палаты Аляксандр Лук'янаў.\nСёння праект быў прэзентаваны на пастаянна дзеючым семінары пры Парламенцкім сходзе Саюза Беларусі і Расіі на тэму "Актуальныя пытанні супрацоўніцтва дзвюх краін у галіне культурнай і сацыяльнай палітыкі".\nСемінар праходзіць у Мінску ў Доме Масквы. Задача праекта - збор інфармацыі аб памятных месцах і ваенных пахаваннях на партале "Лічбавая зорка", які даступны і ў мабільнай версіі.\n"Запуск нашага праекта "Лічбавая зорка" намечаны на 2020 год. Да 9 мая мы плануем выйсці з досыць сур'ёзным аб'ёмам інфармацыі", - распавёў журналістам Аляксандр Лук'янаў.\nПаводле яго слоў, карыстальнік можа зарэгістравацца на партале і далей самастойна алічбаваць дадзеныя аб памятных месцах.\nЛук'янаў адзначыў даволі вялікую цікавасць да гэтага праекту з боку маладых людзей як у Беларусі, так і ў Расіі.\n"Мы плануем актывізаваць і кансалідаваць моладзь Беларусі і Расіі. Вельмі важна, каб ахоп быў максімальным. Мы не абмяжоўваемся Саюзнай дзяржавай", - сказаў кіраўнік Маладзёжнай палаты.\nПраводзячы прэзентацыю праекта на семінары ў Мінску, Лук'янаў адзначыў важнасць супрацоўніцтва дзвюх краін у галіне культурнай і сацыяльнай палітыкі.\nУ сваю чаргу дэпутат ніжняй палаты беларускага парламента, член Камісіі Парламенцкага сходу па сацыяльнай і маладзёжнай палітыцы, навуцы, культуры і гуманітарных пытаннях Аксана Няхайчык у размове з журналістамі дадала, што падобныя семінары - яшчэ адна магчымасць падзяліцца вопытам у пытаннях развіцця культуры, навукі і адукацыі, знайсці агульныя падыходы для дзвюх краін.\n"Семінар, спадзяюся, дасць магчымасць убачыць іншыя кірункі дзейнасці, каб узаемадзеянне было яшчэ больш канструктыўным, эфектыўным", - сказала яна. На думку дэпутата, трэба больш папулярызаваць культурныя каштоўнасці, развіваць маладзёжную палітыку.


«БІБЛІЯТЭКА – тэрыторыя творчасці”\nГлавная/«БІБЛІЯТЭКА – тэрыторыя творчасці”\nУчора ў Нацыянальная бібліятэцы Беларусі разгарнулася выстава-конкурс дэкаратыўна-прыкладной творчасці супрацоўнікаў бібліятэчнай сістэмы і чытачоў.\nТам прадстаўлены «макаронная фантазія” дырэктара раённай цэнтралізаванай бібліятэчнай сістэмы Надзеі Радзіяновіч і квілінг (вырабы з паперы) загадчыцы Мікашэвіцкай дзіцячай бібліятэкі Таццяны Давідовіч. Такім незвычайным чынам сустракаюць бібліятэкары раёна сваё прафесійнае свята і 65-ы год стварэння сістэмы на Лунінеччыне. Да гэтых дат у гарадах і вёсках было арганізавана шмат выстаў, экскурсій і бенефісаў, вечароў-сустрэч і інфармацыйных гадзін. Для дзяцей працавала гульнявая пляцоўка, а ўсіх жадаючых частавалі чаем.\nРаботнікаў бібліятэк заўсёды вызначаюць адданасць сваёй прафесіі. Даўно працуюць у сістэме Таццяна Карпуковіч, Лілія Плаўсюк, Ніна Дземянец (на здымку справа разам з дырэктарам ЦБС Надзеяй Радзіяновіч), Валянціна Рагалінская, Алена Бабута, Галіна Гаўрыловіч, Лідзія Цімашэй, Галіна Канановіч і Ніна Гарагляд. Яны становяцца настаўнікамі для маладых супрацоўнікаў – Ірыны Хлуд, Людмілы Карповіч і Святланы Бірыла.\nДРУГІ КРУГ ПЕРШЫНСТВА\nБЯСПЕКА ЗАЛЕЖЫЦЬ АД ЧАЛАВЕКА


Экіманскі сельсавет — Вікіпедыя\nЭкіма́нскі сельсавет — адміністрацыйна-тэрытарыяльная адзінка ў складзе Полацкага раёна Віцебскай вобласці Беларусі. Цэнтр — вёска Экімань 1.\nБольшая частка тэрыторыі сельсавета фактычна з’яўляецца прыгараднай зонай Полацка, дзейнічаюць маршруты гарадскога транспарту Полацка і Наваполацка.\nУтвораны 20 жніўня 1924 года ў складзе Полацкага раёна Полацкай акругі БССР. Цэнтр — вёска Экімань. Пасля скасавання акруговай сістэмы 26 ліпеня 1930 года ў Полацкім раёне БССР, з 21 чэрвеня 1935 года — Полацкай акругі, з 20 лютага 1938 года — Віцебскай вобласці, з 20 верасня 1944 года — Полацкай вобласці, з 8 студзеня 1954 года — Віцебскай вобласці.\nНасельніцтва сельсавета паводле перапісу 2009 года — 1731 чалавек, з іх 88,3 % — беларусы, 9,4 % — рускія, 1,0 % — украінцы.\nУ склад сельсавета ўваходзяць 14 населеных пунктаў:\nБельчыца · Глінішча · Каз'янкі · Кстоўка · Ксты · Кулакова · Тросна · Фальварак · Чарнаручча 1 · Чарнаручча 2 · Экімань 2 · Южная\nУзята з "https://be.wikipedia.org/w/index.php?title=Экіманскі_сельсавет&oldid=3883510"\nАпошняе змяненне старонкі адбылося 18:45, 21 ліпеня 2021.


Журналістаў “Белсату” Лунёву і Буянава пакаралі арыштам | БЕЛАРУСКАЕ РАДЫЁ РАЦЫЯ\nЖурналістаў “Белсату” Лунёву і Буянава пакаралі арыштам\nСуд Савецкага раёну Менску ў рэжыме відэасувязі разгледзеў справу затрыманых яшчэ 8 лютага журналістаў тэлеканалу “Белсат”. На 10 сутак адміністрацыйнага арышту асуджана Любоў Буянава (Лунёва). Яе сын, тэлеаператар Зміцер Буянаў (Солтан) арыштаваны на 15 сутак.\nІх прызналі вінаватымі ў дробным хуліганстве – быццам у будынку Савецкага РУУС яны гучна выказвалі незадавальненне супрацоўнікамі міліцыі, называлі іх „фашыстамі” і „карнікамі”. Такі вырак, нягледзячы на шматлткія супярэчнасці ў міліцэйскіх пратаколах і сведчаннях, агучыла суддзя Марына Фёдарава:\n– Суд пастанавіў Буянаву Любоў Аляксееўну на падставе арт. 17.1 КоАП Рэспублікі Беларусь падвергнуць адміністрацыйнаму спагнанню ў выглядзе адміністрацыйнага арышту на тэрмін 10 сутак. Буянава Дзмітрыя Сяргеевіча на падставе арт. 17.1 КоАП Рэспублікі Беларусь падвергнуць адміністрацыйнаму спагнанню ў выглядзе адміністрацыйнага арышту на тэрмін 15 сутак.\nЗміцер Буянаў (Солтан) на пытанне суддзі, ці зразумеў ён пастанову, адказаў, што не разумее, за што яму далі 15 сутак:\nСуддзя: Буянаў, вам пастанова зразумелая?\nБуянаў: Не, не зразумелая. 15 сутак вы сказалі?\nСуддзя: Так, 15.\nБуянаў: За што?!\nСуддзя: Я спыталася, зразумела вам ці не. Вашыя каментары я не пытаюся.\nВіны ні Любоў Буянава, ні Зміцер Буянаў (Солтан) не прызналі. Яны заявілі, што іх справы цалкам сфальшаваны і будуць абскарджаны


Ирина Свирко: Накрыўкі малочных бутэлек здольны адправіць у падарожжа ў сярэдзіну 1970-х\nЛiчбы на накрыўках\nОпубликовано: 24.07.2017 22:17:12\nНакрыўкі малочных бутэлек здольны адправіць у падарожжа ў сярэдзіну 1970-х\n— Ведаеце, якім пытаннем лёгка паставіць у тупік сённяшніх школьнікаў? — нечакана запытала супрацоўніца музея і падвяла мяне да адной з вітрын з экспанатамі — пустымі шклянымі, савецкага ўзору, паўлітровымі малочнымі бутэлькамі.\nСправа была ў Клімавічах, у тамтэйшым краязнаўчым музеі. У зале, прысвечанай гісторыі развіцця прамысловасці раёна, каля стэнда, які знаёмiць са станаўленнем мясцовай малочнай вытворчасці. Сімпатычны, да слова, музей. Будынак — колішні жылы дом князя Мікалая Мяшчэрскага, пабудаваны ў 1867 годзе. Асабняк — узор старадаўняга драўлянага дойлідства.\nАле не пра гэты помнік архітэктуры цяпер гаворка, а пра лічбы. Тыя, што выціснутыя на накрыўках гэтых самых музейных малочных бутэлек. Аказваецца, гледзячы на іх, дзеці губляюцца ў здагадках: што яны азначаюць?\nЭкскурсавод паглядзела выразна цяпер ужо на мяне, маўляў, вы ж ведаеце? Ды як не ведаць! Я ж родам з СССР. І бутэлькі гэтыя — з майго дзяцінства. А накрыўкі з тоўстай фольгі — свайго роду этыкеткі, лічбы на іх — дзень тыдня, дата разліву. У адрозненне ад малака сённяшняга, тое, з майго дзяцінства, хутка скісала.\nА наконт школьнікаў — нічога дзіўнага, іншае пакаленне. Затое яны ў падрабязнасцях ведаюць пра многія недаступныя мне прамудрасці, напрыклад, айфонаў і смартфонаў, нэтбукаў і ноўтбукаў.\nУжо развіталася і з музея пайшла. А гэтыя накрыўкі з лічбамі ўсё круціліся ў галаве. Спачатку лёгка прыгадалася, што пустыя малочныя бутэлькі можна было здаваць, прымалі прама ў прадуктовых крамах. І што колеры ў тых накрывак былі розныя. Серабрыстая — для малака, зялёная — для кефіру, ружовая — для вяршкоў. Былі яшчэ нейкія паласатыя, здаецца, для салодкага кефіру. І фіялетавыя — па-мойму, для ражанкі.\nУ шкляных слоічках па 200 грамаў, закрытых фольгай, прадавалася і смятана. У прынесеныя з дому ёмістасці яе адпускалі таксама. Тады налівалі са збана, а пацёкі на ім час ад часу прадаўцы выціралі мокрай і не заўсёды першай свежасці анучай. Уявіце — ніхто не абураўся.\nА якой асалодай быў малочны кактэйль! Дарэчы, даўно не каштавала, хоць цяпер такога дэсерту шмат, і рознага. А некалі са скрыжавання вуліц Веры Харужай і Чарвякова мы з сяброўкамі дабіраліся па яго аж да ЦУМа, ва ўніверсам «Сталічны». Як мне помніцца, у горадзе толькі там кактэйль тады і рабілі прама на вачах у пакутуючай велізарнай чаргі.\nМалако, марожанае і сіроп прадаўшчыца налівала ў вялікі металічны коўш. Ліха ўсталёўвала яго ў аўтамат-міксер. Націскала кнопку і — вуаля! Праз некалькі хвілін кактэйль гатовы. Над гранёнай шклянкай — пышная пенка, на дне — дробныя асколачкі лёду.\nКалі вы спытаеце мяне, які смак у дзяцінства, скажу: ён падобны на малочны кактэйль са «Сталічнага». Мабыць, варта туды зазірнуць: ці робяць цяпер кактэйль і ці гэткі ж ён смачны? Думаю, наўрад ці. Смак дзяцінства — асаблівы. Бо тады не толькі дрэвы былі вышэйшыя, а і трава зелянейшая, і каўбаса смачнейшая, і марожанае выраблялі выключна з натуральных інгрэдыентаў.\nЯ больш за ўсё любіла «Ленінградскае» за 22 капейкі. Нешта падобнае на сённяшні «Каштан», толькі проста брыкецікам, не на палачцы, і порцыя больш важкая. А вось з палачкай, але каб саскрабаць — гэта фруктова-ягаднае. Абгорнутае не вельмі трывалай — прарывалася — паперай, зверху — прылеплена круглая этыкетка. Як па мне, дык з цяперашнім «Фруктовым лёдам» тое марожанае не параўнаць, рэцэпт быў падобны на класічны шчарбет, ці больш правільна, шарбет — перацёртыя і ўзбітыя з цукрам замарожаныя ягады і фрукты.\nАле гэта я цяпер разумею. А доўгі час была ўпэўненая, што шчарбет — гэта злепленая вязкая карычневая салодкая маса з дабаўленнем арэхаў і кавалачкаў пячэння. Менавіта такую пад назвай «Шчарбет» прадавалі ў маім дзяцінстве. Зрэшты, як таксама даведалася пазней, дэсерт гэты бывае розных відаў, нават у выглядзе напою.\nПроста неверагодна: з-за нейкіх малочных бутэлек у далёкіх Клімавічах — цэлае падарожжа ў сярэдзіну 1970-х.\nВось табе і лічбы на накрыўках.


EXMO біржа криптовалют: агляд, рэгістрацыя, верыфікацыя - КУПІЦЬ BITCOINS. БЯСПЕЧНЫ АБМЕН КРЫПТА ВАЛЮТ.\nУ 2017 доступ да сайту на тэрыторыі Расійскай Федэрацыі быў забаронены па рашэнні суда, аднак было аператыўна створана люстэрка exmo.me працуе і сёння.\n2017 год стаў самым паспяховым у гісторыі біржы: у разы павялічылася колькасць карыстальнікаў.\nУ лік найбуйнейшых криптовалютных біржаў свету ЭКСМО не ўваходзіць, займаючы месца ў канцы пятага дзясятка, аднак уваходзіць у лік найбуйнейшых еўрапейскіх криптовалютных біржаў.\nАкрамя таго, у карыстальнікаў з Расіі і краін Еўразвяз яна самая папулярная. На EXMO ёсць больш за трыццаць криптовалют і каля ста гандлёвых пар. Усе самыя буйныя криптовалюты прысутнічаюць, ёсць і досыць рэдкія альткоины. Асабліва варта адзначыць наяўнасць пар з фиатными грашыма, дзе ёсць долары ЗША, еўра, рублі, грыўны, польскія златы і турэцкія ліры. У гэтым сэнсе біржа ЭКСМО з'яўляецца унікальнай, што ў многім і забяспечвае яе папулярнасць у Еўропе. Папоўніць рахунак на біржы ЭКСМО можна криптовалютой або фиатными грашыма.\nДля папаўнення фиатными грашыма патрабуецца абавязковая верыфікацыя.\nНе рэкамендуем імі грэбаваць\nТут варта адзначыць разнастайнасць спосабаў, даступна не толькі папаўненне з банкаўскіх карт і перакладаў, але і з выкарыстаннем плацежных сістэм, такіх як Яндэкс.Грошы, AdvCash, Payeer і іншых.\nАналагічныя спосабы ёсць і для вываду грошай з EXMO. Тут таксама не патрабуецца верыфікацыя для вываду криптовалют, але яна будзе неабходная для фиатных грошай. На EXMO ёсць камісіі за ўвод і выснова фиатных грошай, якія залежаць ад спосабу плацяжу.\nЯны досыць высокія і не залежаць ад сумы, так як значэння звычайна ў працэнтах.\nТаксама ёсць зборы за ўвод некаторых криптовалют (у асноўным гэта альткоины) і за вывад (для любой криптовалюты). Гандлёвая пляцоўка на EXMO простая і зразумелая. Наяўнага функцыяналу будзе больш чым дастаткова для большасці трэйдараў. Здзяйсняць здзелкі можна літаральна ў адзін клік, тут разбярэцца нават пачатковец за адну хвіліну. Просты інтэрфейс можна лічыць як плюсам, так і мінусам.\nВідавочна, што прасунутым трэйдарам патрабуецца больш інструментаў, а вось для большасці карыстальнікаў лепш, калі прасцей.\nВарта адзначыць наяўнасць гісторыі таргоў у рэжыме live, што сустракаецца не на ўсіх біржах. Ёсць дастаткова прапрацаваны раздзел з частымі пытаннямі. У службу падтрымкі можна пісаць на рускай мове.\nТэрмін адказу ў залежнасці ад загружанасці супрацоўнікаў.\nПа гэтай тэме на EXMO у інтэрнэце можна знайсці даволі шмат негатыўных водгукаў, але варта разумець, што большасць з іх былі пакінутыя тады, калі наплыў карыстальнікаў (і адпаведна колькасць зваротаў у службу падтрымкі) біў усе рэкорды.\nУ біржы EXMO самая неадназначная рэпутацыя ў Рунэце і гэта трэба прызнаць.\nСапраўды, праблемы ў біржы былі, але гэта было на піку цікавасці да криптовалютам, калі штодня рэгістраваліся дзясяткі тысяч карыстальнікаў. Такі наплыў не вытрымлівалі ні абсталяванне, ні служба падтрымкі. Разам з тым, калі ўважліва прааналізаваць водгукі аб ЭКСМО, то становіцца зразумелым, што большасць з іх было пакінута ботамі, а не жывымі людзьмі.\nАльбо ў іх ўтрымлівацца зусім неабгрунтаваныя прэтэнзіі.\nАб рэпутацыі біржы EXMO лепш за ўсё могуць расказаць яе пастаянныя карыстальнікі, а аб іх колькасці кажа тое, што штодзённыя абароты не скарачаюцца, а павялічваюцца.\nКалі б у біржы былі рэальныя праблемы, то карыстальнікі проста сыходзілі, але гэтага не адбываецца. Верыфікацыя на біржы ЭКСМО не з'яўляецца абавязковай, аднак яна неабходная для пашырэння лімітаў і падлучэння дадатковых паслуг. У прыватнасці магчымасці выводзіць грошы ці рабіць дэпазіты з дапамогай некаторых спосабаў, дзе ёсць абмежаванні (напрыклад, банкаўскія пераклады). Таксама звярніце ўвагу на тое, што ў наладах вашага профілю вы можаце самастойна ўсталяваць налады бяспекі.\nBinance Coin BNB - агляд і прагноз на 2018 год\nSynthetix Lìonra Token iomlaid sònraichte math gu pòlainnis zloty ann am fìor-ùine


Квест-гульня для педагагічных работнікаў установы дашкольнай адукацыі “Знаўцы вучэбнай праграмы дашкольнай адукацыі” – NG-PRESS.BY\n30.04.2021 30.04.2021 - Дашкольная адукацыя. Iдэi, Метадычка\nДУА “Дашкольны цэнтр развіцця дзіцяці № 1 г. п. Зэльва”,\nМэта: павышэнне ўзроўню прафесійнай кампетэнтнасці педагагічных работнікаў установы дашкольнай адукацыі.\n– актуалізаваць веды педагогаў па змесце вучэбнай праграмы дашкольнай адукацыі;\n– садзейнічаць згуртаванню педагагічнага калектыву.\nПапярэдняя работа: правядзенне кансультацыі для педагогаў на тэму “Квест-гульня як форма арганізацыі адукацыйнага працэсу з дзецьмі дашкольнага ўзросту” (Дадатак 1); дзяленне на каманды з дапамогай фішак чырвонага і сіняга колеру, вызначэнне дэвізу, назвы каманды, капітанаў.\nМатэрыялы і абсталяванне: карткі з заданнямі, карткі-падказкі, граматы, матэрыялы для выяўленчай дзейнасці, сталы, крэслы, музычны цэнтр.\nЧлены каманд сядзяць насупраць адно аднаго\n1 Матывацыйны этап\nВядучы: Добры дзень, паважаныя калегі! Хочацца пачаць нашу сустрэчу са слоў Канфуцыя:\nТое, што я пачуў, я забыўся.\nТое, што я ўбачыў, я памятаю.\nТое, што я зрабіў, я ведаю.\nКалі прадставіць гэта выслоўе ў лічбах, то атрымаецца наступнае:\nТое, што мы чуем, то запамінаем на 10 %.\nТое, што мы бачым, – на 50 %.\nТое, што мы робім самі, – на 90 %.\nСёння мы ўпершыню праводзім квест-гульню з педагогамі. Гэта не просты квест, а педагагічны. Для таго, каб арганізаваць гэтае мерапрыемства, мы загадзя размеркаваліся на каманды. Камандам трэба на працягу 30 хвілін прайсці шэраг выпрабаванняў і знайсці прыз.\nКаманды не могуць быць без капітана, назвы каманды і дэвізу. Прашу капітанаў па чарзе прадставіць сябе і свае каманды ўсім удзельнікам.\nПрывітанне і прадстаўленне каманд\nВядучы: Давайце цяпер павітаем адно аднаго поціскам рук і скажам адно аднаму нешта вельмі прыемнае (камплімент, пажаданне і г. д.).\n2 Арганізацыйны этап (азнаямленне з правіламі і этапамі)\nВядучы: Па правілах гульні камандам неабходна знайсці галоўны прыз. Для гэтага трэба выканаць заданні па сваім маршруце. Маршрут прадугледжвае пяць прыпынкаў, якія знаходзяцца ў будынку дашкольнага цэнтра. Заданні неабходна выканаць пісьмова на картках. У канцы квеста гэтыя карткі будуць ацэньвацца: за правільны адказ – 1 бал, за няпоўны адказ – 0,5 бала.\nУсю гульню вас будзе суправаджаць арбітр, які зафіксуе час, правільнасць выканання задання і прапануе камандам карткі з падказкай, дзе шукаць наступнае заданне. На адваротным баку карткі з падказкай вы знойдзеце частку карты. Атрымаўшы ўсе пяць частак карты, можна скласці яе цалкам і даведацца, дзе самая галоўная падказка. Галоўная падказка дапаможа знайсці прыз.\nПераможцай стане тая каманда, якая першая пройдзе квест, знойдзе прыз, набярэ большую колькасць балаў за правільныя адказы. (галоўны прыз – грамата за ўдзел ці за перамогу ў квесце).\nЧас праходжання квеста абмежаваны – 30 хвілін. За кожныя пратэрмінаваныя 5 хвілін будзе здымацца 0,5 бала.\nАрбітр фіксуе час старту і час фінішу.\nЯк толькі каманда выканае заданне, капітану неабходна падысці да арбітра і перадаць яму картку з выкананым заданнем. За правільна выкананае заданне атрымаеце падказку, калі будуць памылкі, іх неабходна выправіць.\nКапітаны атрымліваюць заданне\n3 Асноўны этап\nПраходжанне квэсту (30 хвілін)\nКаманды выконваюць заданні па маршрутным лісце. (Дадатак 2)\n4 Рэфлексійны этап\nРазмеркаванне месцаў у рэйтынгу\nВядучы: Віншую каманды з выдатна пройдзеным квестам. Вы заслугоўваеце прыз – ганаровыя граматы. Але каб атрымаць іх, кожнай камандзе неабходна падлічыць балы каманды-саперніцы і вызначыць пераможцу.\nПраца ў камандах (2 хвіліны).\nВядучы: Вы самі вызначылі каманду-пераможцу квест-гульні. Падпішыце граматы адно аднаму.\nВядучы: Зараз я прапаную вам прааналізаваць той вопыт, які вы сёння атрымалі. Падумайце, якія асацыяцыі выклікае ў вас слова “квест”.\nПрактыкаванне “Плюсы і мінусы” (4 хвіліны)\nПершая каманда назаве плюсы выкарыстання ў адукацыйным працэсе квест-гульні. Другая каманда – мінусы.\n– Што выклікала найбольшую цікавасць?\n– Што даведаліся новага?\n– Што здалося цяжкім?\n– Ці задаволены вы сваімі вынікамі?\n– Што атрымалася, а над чым трэба яшчэ папрацаваць?\nВядучы: Квест-гульня падышла да канца. Віншую ўсіх!\nПрапаную скончыць наша мерапрыемства гэтак жа, як мы яго пачалі –паціснуць адно аднаму руку і падзякаваць за добрую гульню.\n“Квест-гульня як форма арганізацыі адукацыйнай працэсу\nз дзецьмі дашкольнага ўзросту”\nСлова “квест” даслоўна перакладаецца з англійскай мовы як “пошук”. Квест – гэта аналаг старой гульні “у сакрэцікі” або “казакі-разбойнікі”. Такі спосаб арганізацыі дзейнасці ў межах навучальнага працэсу быў распрацаваны амерыканскім прафесарам Доджам Берні ў сярэдзіне 90-х гадоў ХХ стагоддзя.\nУ цяперашні час разнавіднасцей квестаў шмат, іх ладзяць на вуліцы, у закінутых будынках, спецыяльна абсталяваных памяшканнях. Ёсць нават міжнародная сетка квестаў “Форт Баярд”.\nКвесты сталі папулярнымі і ў дашкольнай адукацыі. Квест у дашкольнай адукацыі – гэта інтэрактыўная гульнявая форма навучання дзяцей. У квест-гульні абавязкова ёсць мэта, дайсці да якой можна, паслядоўна разгадваючы загадкі, выконваючы заданні. Кожная загадка – гэта ключ да наступнага задання. Задачы квеста могуць быць рознымі: даследчымі, творчымі, пазнавальнымі, інтэлектуальнымі.\nУ квесце для дашкольнікаў выхавальнік выступае ў ролі настаўніка. Ён вызначае мэты, складае маршрут, рыхтуе заданні, ацэньвае вынік.\n– навучаюць уменню планавання і прагназавання;\n– закладваюць асновы самааналізу;\n– выхоўваюць навыкі калектыўнага супрацоўніцтва;\n– развіваюць валявыя якасці і мэтанакіраванасць;\n– ствараюць спрыяльнае эмацыянальнае асяроддзе, якое садзейнічае рэлаксацыі, зняццю нервовага і псіхалагічнага напружанняў;\n– спрыяюць фарміраванню творчай, фізічна здаровай асобы з актыўнай жыццёвай пазіцыяй.\n– актывізаваць цікавасць да пазнання навакольнага свету;\n– дапамагчы дзецям засвоіць новыя веды і замацаваць раней вывучаныя;\n– стварыць камфортны эмацыянальны настрой, які спрыяе асобаснай самарэалізацыі;\n– выхоўваць паразуменне і пачуццё таварыства, фарміраваць уменне вырашаць канфлікты;\n– спрыяць развіццю мыслення, мовы, інтэлектуальных і творчых здольнасцей, камунікатыўных навыкаў;\n– стымуляваць ініцыятыўнасць і самастойнасць, даследчую і эксперыментальную дзейнасць.\nАрганізацыя квеста ва ўстанове дашкольнай адукацыі не патрабуе вялікіх навыкаў, але педагогу неабходны дастатковы ўзровень прафесійнай падрыхтоўкі, вынаходлівасць, творчае мысленне.\nКвест-гульня аб’ядноўвае ўсе адукацыйныя вобласці, і рашэнне пастаўленых задач адбываецца праз практычнае прымяненне разнастайных відаў дзіцячай дзейнасці: спецыяльна арганізаванай і нерэгламентаванай.\n– пытанні (якія патрабуюць канстатацыі; падахвочваюць да разумовай дзейнасці);\n– педагагічная ацэнка;\n– выкананне гульнявых дзеянняў;\n– загадванне і адгадванне загадак;\n– увядзенне элементаў спаборніцтва;\n– стварэнне гульнявой сітуацыі.\nПраводзіць гульні можна як у памяшканні ўстановы дашкольнай адукацыі, так і на вуліцы.\nКвест можа праходзіць як у малодшых, так і ў старшых групах, але заданні для дзяцей старэйшага ўзросту ўскладняюцца і пашыраюцца. Для іх можна арганізаваць такую форму квеста, як геакэшынг – гульня з элементамі арыентавання на адкрытай мясцовасці ў пошуках скарбаў.\nПрацягласць квест-заняткаў ва ўстановах дашкольнай адукацыі складае:\n– 15 хвілін для малодшых дашкольнікаў;\n– 20 хвілін для выхаванцаў сярэдняй групы;\n– 25 хвілін для старэйшых дашкольнікаў.\n– Лінейныя. Заданні ўзаемазвязаны па прынцыпе звёнаў адным лагічным ланцужком.\n– Штурмавыя. Каманды атрымліваюць задачу, падказкі, але шляхі дасягнення мэты вызначаюць самастойна.\n– Кальцавыя. Кругавы аналаг лінейнага квеста, калі каманды адпраўляюцца з розных пунктаў і кожная рухаецца па сваім маршруце да канчатковай мэты.\nНайбольш папулярнымі і даступнымі для дашкольнікаў з’яўляюцца брадзілкі (каманды, перамяшчаючыся па пунктах гульнявога маршруту, паслядоўна выконваюць ўзаемазвязаныя адно з адным заданні. Справіўшыся з адным заданнем, дзеці атрымліваюць падказку, з дапамогай якой яны пераходзяць да наступнага выпрабавання).\nАлгарытм правядзення і арганізацыі квест-гульні\n1 Вызначэнне тэмы\nТэмы квестаў могуць быць самымі рознымі:\n– пошук скарбаў;\n– дапамога героям або герою;\n– з разнастайнасцю доследаў і эксперыментаў;\n– літаратурныя квесты;\n– фізкультурныя святы.\n2 Вызначэнне мэты і задачы. Мэты і задачы ставіць перад сабой арганізатар, улічваючы тую ці іншую катэгорыю ўдзельнікаў (дзеці, бацькі)\n3 Вызначэнне месца правядзення гульні.\n4 Складанне карты маршруту або пашпарта праходжання этапаў.\nДля складання маршруту можна выкарыстоўваць розныя варыянты:\n– маршрутны ліст (на ім могуць быць проста напісаныя паслядоўна станцыі і дзе яны размешчаны; а могуць быць загадкі, рэбусы, зашыфраванае слова, адказам на якія і будзе тое месца, куды трэба рушыць услед);\n– “Чароўны клубок” (на клубку нітак паслядоўна прымацаваны запіскі з назвай таго месца, куды трэба адправіцца. Паступова размотваючы клубок, дзеці перамяшчаюцца ад станцыі да станцыі);\n– карта (схематычны малюнак маршруту);\n– “Чароўны экран” (планшэт ці ноўтбук, дзе паслядоўна размешчаны фатаграфіі тых месцаў, куды павінны рушыць услед удзельнікі);\n– сляды – прайсці ад аднаго задання да другога можна па намаляваных стрэлачках або прылепленых слядах.\n5 Вызначэнне складу ўдзельнікаў (педагогі, дзеці, спецыялісты, бацькі, колькасць арганізатараў і памагатых). Ва ўстанове дашкольнай адукацыі квесты можна праводзіць у розных узроставых групах, пачынаючы з малодшай. Але часцей за ўсё ў старшых групах, дзе ў дзяцей ужо маюцца навыкі і пэўны запас ведаў і ўменняў. У многіх квестах прымаюць удзел не толькі дзеці, але і бацькі.\n6 Распрацоўка легенды гульні, яе фармату і правілаў, напісанне сцэнарыя (канспекту). Сцэнарый павінен быць зразумелым, дэталёвым, прадуманым да дробязей.\n7 Падрыхтоўка заданняў, рэквізіту для гульні.\nЗаданні для дзіцячага квеста могуць быць самымі разнастайнымі: загадкі; рэбусы; гульні “Знайдзі адрозненні”, “Што лішняе?”; пазлы; творчыя заданні; гульні з пяском, з вадой; вопыты, эксперыменты; лабірынты; спартыўныя эстафеты.\n8 Абмеркаванне даты і матывацыя ўдзельнікаў.\n9 Правядзенне гульні.\n10 Абагульненне і прэзентацыя вынікаў гульні (апавяданне, калаж, газета, інфармацыйны лісток і інш.).\n11 Аналіз атрыманых вынікаў (слабыя, моцныя бакі, магчымасці і пагрозы).\nКвест – гэта гульня, якая дапамагае актывізаваць педагогаў, дзяцей, бацькоў. Важным з’яўляецца тое, што і бацькі могуць актыўна ўключацца ў гульню дзяцей. Гэта паляпшае паразуменне паміж усімі ўдзельнікамі адукацыйнага працэсу.\nМаршрут квеста для першай каманды\nЗаданне 1. Тэст “Педагагічны залік” (праводзіцца ў музычнай зале)\nУ структуру вучэбнай праграмы дашкольнай адукацыі ўваходзяць:\nТлумачальная запіска +\nХарактарыстыка фізічнага і псіхічнага развіцця дзіцяці +\nЗмест дашкольнай адукацыі +\nЗапланаваныя вынікі засваення выхаванцам вучэбнай праграмы дашкольнай адуккацыі +\nАдзначце асноўныя напрамкі развіцця дзяцей дашкольнага ўзросту згодна з вучэбнай праграмай дашкольнай адукацыі.\nсацыяльна-маральнае і асобаснае +\nАсноўнымі формамі арганізацыі адукацыйнага працэсу з’яўляюцца:\nАдзначце перыядычнасць правядзення фізкультурнага вольнага часу ва ўзроставых групахзгодна вучэбнай праграмы дашкольнай адукацыі.\nУсе групы 2 разы ў месяц\nПершая малодшая група – 1 раз у месяц\nДругая малодшая група – 1–2 разы ў месяц+\nСярэдняя група – 2 разы ў месяц+\nСтаршая група – 2 разы ў месяц+\nПасля таго, як заданне будзе выканана, педагогі аддаюць картку з заданнем арбітру, атрымліваюць падказку, якая дапаможа знайсці наступны прыпынак.\nТут правільна гаворым гукі,\nУ люстэрку з язычком гуляем\nІ развіваем свае рукі –\nЗ задавальненнем тут бываем.\n(Гэта кабінет настаўніка-дэфектолага).\nУ якой узроставай групе згодна з вучэбнай праграмай дашкольнай адукацыі ў адукацыйнай галіне “Элементарныя матэматычныя ўяўленні” уведзены раздзел “Час”?\nПершая малодшая (з 2 да 3 гадоў) +\nДругая малодшая (з 3 да 4 гадоў)\nСярэдняя (з 4 да 5 гадоў)\nСтаршая (з 5 да 6 гадоў)\nПадказка 2. Канверт з запіскай “Метадычны кабінет”.\nЗ якога ўзросту згодна з вучэбнай праграмай дашкольнай адукацыі выхаванцы пачынаюць выконваць абавязкі дзяжурных па падрыхтоўцы да заняткаў?\nЗ 2 да 3 гадоў\nЗ 3 да 4 гадоў\nЗ 4 да 5 гадоў +\nЗ 5 да 6 гадоў\nПадказка 3. Канверт з запіскай “На лесвіцу ідзі ў ляснога аленя заданне знайдзі”. (Канверт з заданнем схаваны пад карцінай “Алень у лесе”, якая знаходзіцца ў калідоры).\nПадымаючыся па лесвіцы, на кожнай прыступцы назваць асноўныя віды дзіцячай дзейнасці, якія вызначаны ў вучэбнай праграме дашкольнай адукацыі.\n– зносіны +\n– гульнявая +\n– элементарная вучэбная +\n– пазнавальная практычная +\n– працоўная +\n– мастацкая +\n– успрыманне мастацкай літаратуры і фальклору\nПадказка 4. Карцінка са спартыўным інвентаром (спартыўная зала).\nНазавіце асноўныя кампаненты адукацыйнай галіны “Фізічная культура” вучэбнай праграмы дашкольнай адукацыі.\n– навучанне рухам і выхаванне фізічных якасцей\n– гімнастычныя практыкаванні +\n– спартыўныя практыкаванні +\n– элементы спартыўных гульняў +\n– рухавыя гульні і гульнявыя практыкаванні +\n– рухальная актыўнасць\nПадказка 5. Канверт з карткай “Асацыятыўны рад: дзеці – свята – педсавет. Адгадай месца, дзе схавана галоўная падказка” (музычная зала).\nЗ 5 частак педагогі складаюць карту і вызначаюць, дзе знаходзіцца галоўная падказка (у музычнай зале на фартэпіяна).\nПавярніцеся тварам да сярэдняга акна.\nАд акна павярніцеся направа. Зрабіце 4 крокі.\nПавярніцеся яшчэ раз направа. Прайдзіце 4 крокі.\nКаробка на фартэпіяна захоўвае ваш прыз.\nВіншуем, вы на фінішы!\nМаршрут квеста для другой каманды\nЗаданне 1. Тэст “Педагагічны залік” (у музычнай зале).\nНазавіце адукацыйныя галіны вучэбнай праграмы дашкольнай адукацыі.\nФізічная культура +\nДзіця і грамадства +\nДзіця і прырода +\nСацыяльна-маральнае і асобаснае развіццё\nРазвіццё маўлення і культура маўленчых зносін +\nВыяўленчае мастацтва +\nМузычнае мастацтва +\nРазвитие речи и культура речевого общения +\nЭлементарныя матэматычныя ўяўленні +\nЗ якога ўзросту згодна вучэбнай праграмы дашкольнай адукацыі вырашаюцца задачы кампанента “Тэатральна-мастацкая дзейнасць”?\n– З 3 да 4 гадоў\n– З 4 да 5 гадоў +\n– З 5 да 6 гадоў\n– З 6 да 7 гадоў\nШто з пералічанага ніжэй не з’яўляецца кампанентамі вучэбнай праграмы дашкольнай адукацыі.\nМацярынская школа +\nЗамежная мова (англійская, нямецкая, французская)\nГульнявая пляцоўка +\nНавучанне дзяцей чытанню +\nАдзначце перыядычнасць правядзення фізкультурных святаў ва ўзроставых групах згодна з вучэбнай праграмай дашкольнай адукацыі.\nУсе групы 4 разы ў год\nПершая малодшая група – 1 раз у год\nДругая малодшая група – 2 разы ў год\nСярэдняя група – 4 разы ў год +\nСтаршая група – 4 разы ў год +\nПасля таго, як выканалі заданне, педагогі аддаюць картку з заданнем арбітру, атрымліваюць падказку, якая дапаможа знайсці наступны прыпынак (кабінет загадчыка).\nСкажыце, дзе так смачна\nРыхтуюць капусту і катлеты,\nСалаты, вінегрэты? (харчблок)\nЗ якога ўзросту згодна з вучэбнай праграмай дашкольнай адукацыі ў адукацыйнай галіне “Дзіця і грамадства” уведзены кампанент “Рукатворны свет”?\n– З 1 да 2 гадоў\n– З 2 да 3 гадоў+\n– З 4 да 5 гадоў\nПадказка 2. Канверт з фотакарткай “Медыцынскі кабінет”\nЗ якога ўзросту згодна з вучэбнай праграмай дашкольнай адукацыі вырашаюцца задачы кампанента “Асновы эканамічнай культуры”?\n– З 4 да 5 гадоў+\nПадказка 3. Канверт з запіскай “На лесвіцу ідзі, у Курачкі Рабы запытай”. (Канверт з заданнем знаходзіцца пад карцінай па казцы “Пшанічны каласок”).\nЗ якога ўзросту згодна з вучэбнай праграмай дашкольнай адукацыі ў выхаванцаў фарміруюцца ўменні адрозніваць віды мастацтва (графіка, скульптура, дэкаратыўна-прыкладное мастацтва, архітэктура, дызайн)?\nПадказка 4. Канверт з запіскай “Сіняя стрэлачка падкажа, куды ісці” (хол 2 паверха дашкольнага цэнтра).\nАдзначце перыядычнасць правядзення музычных святаў і забаў у розных узроставых групах згодна з вучэбнай праграмай дашкольнай адукацыі.\n1.1 музычнае свята 1 раз на год\n1.2 музычнае свята 2 разы на год +\n1.3 музычная забава (2 разы на месяц) +\n1.4 музычная забава (адзін раз на тыдзень)\n2.1 музычнае свята 2 разы на год\n2.2 музычнае свята 3 разы на год +\n2.3 музычная забава (2 разы на месяц) +\n2.4 музычная забава (адзін раз на тыдзень)\nПадказка 5. Канверт з карткай “Асацыятыўны рад: музыка – дзеці – свята – педсавет”. Адгадайце месца, дзе схавана галоўная падказка (музычная зала).\nЗ 5 частак педагогі складаюць карту і вызначаюць, дзе знаходзіцца галоўная падказка (у музычнай зале ў сакрэтніку).\nПавярніцеся тварам да акна, каля якога стаіце.\nАд акна павярніцеся налева. Прайдзіце 6 крокаў.\nПавярніцеся налева. Прайдзіце 4 крокі.\nПавярніцеся направа. Зрабіце 2 крокі.\nАдгадайце загадку, знайдзіце прыз:\nНа шырокім двары,\nНа гладкім полі\nПад адным капелюшом стаяць (стол)\n1 Елизарьева, Л.В. Квест как форма организации образовательной деятельности в дошкольном учреждении [Текст] / Л.В.Елизарьева // Научный альманах. – 2015. – № 11–2(13). – С. 133.\n2 Интеграция образовательных областей в педагогическом процессе : пособие для педагогов дошкольных учреждений [Текст] / О.В.Дыбина [и др.]. – М. : МОЗАИКА–СИНТЕЗ, 2012. 80 с.\n3 Образовательный квест – современная интерактивная технология / С.А.Осяк [и др.] // Современные проблемы науки и образования. – 2015. – № 1–\n4 Новые педагогические и информационные технологии в системе образования / Учеб. пособие для студ. пед. вузов и системы повыш. квалиф. пед. кадров / Е.С.Полат [и др.] : под ред. Е.С.Полат – М.: Издательский центр «Академия», 2001.


Акцыя на Дзень салідарнасьці прайшла без затрыманьняў\n16 травень 2008, 21:19\nСёньня ў Менску адбылася акцыя “Ланцуг неабыякавых людзей” з нагоды Дня салідарнасьці.\nА 6-й вечара на Кастрычніцкай плошчы сабралося каля паўсотні актывістаў моладзевага дэмакратычнага руху. Сярод іх быў лідэр АГП Анатоль Лябедзька, а таксама прадстаўнікі прадпрымальніцкага руху. Яны прыйшлі з партрэтамі Андрэя Кіма, Зьмітра Лісяенкі, Сяргея Парсюкевіча. Акцыю прысьвяцілі справе, якую назвалі "справай 14-ці". Яшчэ трох актывістаў будуць судзіць па гэтай справе 23 траўня. Яны таксама прыйшлі на плошчу і выказалі ўсім падзяку.\nСупрацоўнікі міліцыі з самага пачатку акцыі абвясьцілі, што акцыя несанкцыянаваная і заклікалі яе ўдзельнікаў разысьціся. Намесьнік кіраўніка Цэнтральнага РУУС даволі нэрвова і груба рэагаваў на прысутнасьць журналістаў.\nПрысутных спэцназаўцаў у форме было спачатку значна менш, чым удзельнікаў акцыі. Яны выклікалі падмацаваньне і зрабілі так званую "зачыстку" – людзей выдалілі ў плошчы ў бок дзяржаўнага цырку на вуліцы Янкі Купалы. У выніку абышлося без затрыманьняў. Моладзь некалькі разоў яшчэ спрабавала прарвацца на плошчу, але гэта не дало ніякага плёну. На гэтым акцыя скончылася.


Адбыўся суд над пастарам Ганчарэнкам » Афіцыйны сайт Беларускай Хрысціянскай Дэмакратыі (БХД)\nГалоўная старонка » Навіны » Адбыўся суд над пастарам Ганчарэнкам\n01.10.2009, 11:05 | Навіны | Ганчарэнка, Новае Жыццё\nВернікі распачалі пост-галядоўку і ў выніку пастара запрасілі ў адміністрацыю Аляксандра Лукашэнкі. Яму паабяцалі вырашыць усе пытаньні ў судзе на карысьць вернікаў.\nМы ў любым выпадку будзем працягваць гэтую акцыю непадпарадкаваньня і ня будзем нікога пускаць.“Мы ў любым выпадку будзем працягваць гэтую акцыю непадпарадкаваньня і ня будзем нікога пускаць. Мы перамагаем страх. Мы адчуваем, што праўда на нашым баку і бачым гэта. Гэта пытаньне даўняе і глыбокае. Мы не адступім”.\nСудзьдзя Алена Шулько абвясьціла перапынак, каб падрыхтаваць судовую пастанову. Пастар Вячаслаў Ганчарэнка паведаміў, што ён разам зь іншымі вернікамі што былі на судзе, чакаць ня стануць і даведаюцца пра рашэньне 1 кастрычніка.


Адыгейскага сыр карысць і шкоду - Здароўе 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Здароўе 2017 ⇒ Адыгейскага сыр карысць і шкоду\nРозныя віды сыроў заўсёды былі жаданым прадуктам і ў святочным меню, і ў штодзённым. Не з’яўляецца выключэннем і мяккі адыгейскага сыр.\nАсноўнае адрозненне гэтага віду сыру ад іншых рассольных сыроў - спосаб падрыхтоўкі.\nПры вытворчасці адыгейскага сыру выкарыстоўваюць пастэрызацыю авечага ці каровінага малака пры высокай тэмпературы. У выніку атрымліваюць пажыўны прадукт, па кансістэнцыі нагадвае тварог. Густ выдатны, трохі кіслявы, які нагадвае топленае малако.\nЯкасны прадукт пры націску на яго павінен быць пругкім. А на разрэзе - пяшчотным, мяккім.\nКарысныя ўласцівасці адыгейскага сыру\nВырабляецца цалкам з натуральных прадуктаў (авечае, казінае ці каровіна малако, спецыяльная сыроватка, соль).\nВалодае дыетычнымі ўласцівасцямі. Нізкая каларыйнасць (у 100 грамах прадукта змяшчаецца ўсяго 264 ккалориы) дазваляе ўключаць яе ў харчаванне тых, хто не хоча набіраць лішнюю вагу.\nУ склад гэтага сыру ўваходзяць практычна ўсе вітаміны групы В. Вітаміны гэтай групы гуляюць вялікую ролю ў забеспячэнні нармальнай жыццядзейнасці арганізма і неабходныя ў прафілактыцы анкалагічных захворванняў.\nКальцый і фосфар, якія змяшчаюцца ў ім, спрыяюць умацаванню зубоў і касцяной тканіны, перашкаджае развіццю астэапарозу. Стограммовую порцыя сыру забяспечыць арганізм сутачнай нормай гэтых мінералаў.\nФерменты, якія змяшчаюцца ў сыры, нармалізуюць мікрафлору кішачніка, спрыяюць лепшаму яго ачыстцы.\nУ склад адыгейскага сыру ўваходзяць у невялікіх колькасцях вітаміны D, E і C і мінералы - натрый, цынк і медзь.\nЯкія ўваходзяць у склад сыру вітаміны, мінералы, бялок, вугляводы, амінакіслоты лёгка засвойваюцца арганізмам. Менавіта таму ён рэкамендаваны ў дыетычным харчаванні спартсменаў.\nВітаміны і мінералы, якія змяшчаюцца ў адыгейскага сыры, карысныя для ўмацавання нервовай сістэмы чалавека.\nАдыгейскага сыр называюць натуральным антыдэпрэсантаў. Рэгулярнае ўжыванне гэтага прадукту ў харчаванні спрыяе паляпшэнню настрою, дапамагае змагацца з бессанню, хранічнай стомленасцю, дэпрэсіяй і стрэсам.\nУлічваючы невысокую каларыйнасць і невялікае ўтрыманне солі, можна рэкамендаваць ўключыць адыгейскага сыр харчавання тым, у каго падвышаны крывяны ціск, то ёсць гіпертонікам.\nГэты сыр дзецям, цяжарным, якія кормяць грудзьмі жанчынам, пажылым людзям.\nАбмежаванні па ўжывання адыгейскага сыру\nВядома, карысць адыгейскага сыру для арганізма чалавека несумнеўная. Але існуюць і абмежаванні ва ўжыванні гэтага смачнага прадукту.\nЦалкам выключаецца ўжыванне адыгейскага сыру людзьмі, якія маюць непераноснасць малочных прадуктаў.\nМожа быць і проста індывідуальная непераноснасць гэтага сыру.\nЎтрымліваецца ў складзе прадукта трыптафан можа выклікаць галаўны боль і справакаваць прыступ мігрэні.\nДзе ўжываюць адыгейскага сыр?\nАдыгейскага сыр шырока выкарыстоўваецца ў кулінарыі. З яго робяць смачныя сырнікі, бутэрброды, варэнікі, начынне для хачапуры, ён уваходзіць у склад салат, запяканак.\nАдыгейскага сыр добры ў спалучэнні з зелянінай і віном.\nУ дыетычным харчаванні адыгейскага сыр - адзін з лепшых па нізкай каларыйнасці, лёгка і цалкам засвойваецца. Яго можна ўжываць у разгрузныя дні.\nВыкарыстоўваецца гэты від сыру і ў харчаванні спартсменаў.\nУ лячэбным харчаванні пры малакроўі, захворваннях страўніка з паніжанай кіслотнасцю, пры захворваннях касцей.\nГэты сыр туберкулёзу.\nМяккі, пяшчотны адыгейскага сыр - самы любімы прадукт у жыхароў Паўночнага Каўказа. У Расеі яго ведаюць і спажываюць меней. А шкада. Можа, прачытаўшы гэты артыкул, і вы звернеце ўвагу на карысныя дыетычныя ўласцівасці гэтага смачнага прадукту. І адыгейскага сыр будзе часцей прысутнічаць у вашым меню.\nПапярэдні Тэкст Лячэнне вошай ў хатніх умовах\nНаступная Артыкул Як рабіць парафінавыя ванначкі\nАсаблівасці працоўнага флірту


19 і 20 красавіка — «Акадэмкніга» запрашае на фестываль «Горад і кнігі»\n«Акадэмкніга» запрашае ўсіх ахвотных правесці выходныя на фестывалі «Горад і кнігі». Гэта фестываль, які аб'ядноўвае ўсіх кніжнікаў горада.\nУсіх, хто нешта робіць на літаратурную тэму: клубы і гурткі, сустрэчы, хатнія тэатры са спектаклямі на кніжную тэму, незвычайныя літаратурныя гульні, літаратурныя экскурсіі па горадзе, паэтычныя вечарыны, цікавыя акцыі ў выдавецтвах і крамах, унікальныя бібліятэчныя паслугі…\nБо ў нашым горадзе адбываецца вельмі шмат цікавых падзей! Кожны дзень, у бібліятэках і антыкавярнях, у крамках і кавярнях, у клубах і нават проста на вуліцы. Які ён — кніжны Мінск? Хто робіць наш горад кніжным?\nЯк і летась, пройдзе літаратурны конкурс «10 + 10». Гэтым разам ён будзе прысвечаны вершам і ілюстрацыі.\nУ межах прэміі «Ліхтар» па прыкладзе многіх літаратурных фестываляў «Горад і Кнігі» працягне называць найлепшыя дзіцячыя і падлеткавыя кнігі года.\nСтэнд «Звычайныя кнігі пра незвычайных дзяцей» стане праектам, і ўжо запрашае да дыялогу ўсіх, хто не баіцца складаных тэм.\nСтартуюць два новыя праекты: «ЛітАфіша» і «ЧыталQ & A».\nУ межах першага мы збіраем усе літаратурныя мерапрыемствы горада, а ў межах другога прапануем школьнікам сустрэчы з пісьменнікамі, якія, мы пэўныя, стануць класікамі.\nФестываль пройдзе 19-20 красавіка ў Навуковай бібліятэцы БНТУ (вуліца Якуба Коласа, 16). Праграма — тут.\n19 красавіка, пятніца: 14:00-21:00.\n20 красавіка, субота: 11:00-20:00.\nУ межах фестывалю на стэндзе «Акадэмкнігі» пройдуць аўтограф-сесіі і сустрэчы з аўтарамі: Людміла Рублеўская, Міхаіл Валодзін Ганна Севярынец, Алесь Карлюкевіч, Ганна Янкута, Антон Ламаеў, Аркадзь Курамшын, Надзея Кандрусевіч, Марыя Мартысевіч, Павел Гушынец, Андрэй Жвалеўскі, Яўгенія Пастэрнак, Павел Касцюкевіч.